
BOMBERONAN A SALI 
PA UN CANDELA Dl 
MONDI NA JABURIBARI 



AYERA diarazon mainta den careda di 11 ’or, Cuerpo 
di Bombero a ser avisa cu tin un candela grandi di mondi 
na Jaburubari. Por bisa cu e candela tabata menasando 
diferente cas eybanda, loke a pone e bomberonan a sali 
inmediatamente. 

Segun un habitante, nan a wak pafo y wak cu mondi 
parti patras di nan cas a pega candela. 

E huma tambe, tabata causa un molester grandi p’e 
habitantenan. 

Den algun rato Bomberonan a logra domina e candela 
cu si no a atende cune na ora, lo a expande y causa daño 
na casnan y tambe bestianan cerca. 




Experience the difference 

Alarm Installation 
Camera Installation 
Online viewing 
Monitoring Service 
Guard Service 
Patrol Setvice 

yourjTrotection 
partner since 1996 

We don’t just say it... 

We Guarantee it ! 



INYEST 

si'xuni: n.v. 


Phone: (297) 582-7252 
E-mail: insec@setarnet.aw 
□ @investsecurearuba 

Cu asombro ATIA a tuma nota den prensa di e 
aumento di salario entrante 1 di augustus 2017 

Aparentemente SER no a ni ser consulta 




CU asombro ATLA a tuma nota cu entrante 1 di augustus ultimo, 
Gobierno ta anuncia, pa medio di prensa, cu salario ta subi cu 2%. 
Representantenan di comercio manera ATIA, cu ta representa e 
gremio comercial cu lo mester paga e aumento aki, ni ta wordu 
scucha of informa oficialmente di e aumento retroactivo. 


Gobierno atrobe ta haci e costo di haci negoshi na Aruba aumenta 
sin duna cuenta di e cifra y instancianan cu normalmente ta wordo 
pidi pa conseho ora ta trata di ahuste di salario. 

Indicadornan manera inflacion, presion riba mercado laboral, con- 
secuencia economico pa negoshi, ta parce no ta indicadornan cu 
ta wordo teni cuenta cune mas. E manera di introduccion aki ta 
carece di tur transparencia. 

Comercio lo mester bay inverti tempo di personal y ahuste den 
programa pa adapta e cambio di salario aki na mitar di un aña fis- 
cal y paga e cuenta cu ta wordu impone riba comercio di Aruba. 
ATIA ta protesta energicamente contra e “modus operandus” aki. 
No por t’asina cu den nos un democracia no tin lugar mas pa dia- 
logo y cu den corant comercio tin cu tuma nota di cambionan cu 
ta afecta nan, y cu netamente nan mester paga. 

E manera di a tuma e decision aki no por carga approbacion di 
ATIA. ATIA semper ta dispuesto pa dialoga riba posicionnan cu 
ta na beneficio di un comunidad, nos economia y comercio, pero 
no por aproba cu decisionnan cu netamente comercio lo carga su 
gasto, ta wordo introduci n’e manera cu esaki ta tuma lugar. 

Otro informacion ta cu SER no a ni ser consulta pa cu e aumento aki. 
Den e dianan nos dilanti ATIA lo bay scucha su miembrecia y tur 
otro gremio comercial pa fiha un posicion uni. 

Di acuerdo cu Banco Central 

Confiansa di consumidor ta mengua den e di prome trimester di 2017 

Figura v. Indice Confianza di Consumidor 



Indice Confianza di Consumidor 


CONFIANSA di e consumidor a baha marginalmente den e prome tri- 
mester di 2017 segun e ultimo resultadonan di e Encuesta di Confiansa 
di Consumidor (CCS) di Banco Central di Aruba (BCA). 

E Indice di Confiansa di Consumidor a sera na 96,0 p’e di prome trimester 
di 2017, bahando cu 0,1 punto di indice compara cu e trimester anterior 
(mira Grafiek 1). 

E indice di confiansa di consumidor a move rond e nivel di 96 p’e ultimo 
tres trimesternan consecutivo indicando asina un persistencia den sen- 
timentonan pesimista di e consumidor. 

Consumidornan a evalua e situacion actual mas negativo compara cu 6 
luna pasa ya cu e Indice di Situacion Actual a cay cu 1,9 punto di indice 
te na 94,6. 

E expectativanan di e consumidor pa futuro a sigui e mesun rumbo ya 
cu e Indice di Expectativa a empeora te na 97,6, di 99,3 den e periodo 
anterior. 

Di otro banda, e Indice di Habito di Consumo y e Indice di Expectativa di 
Prijs a mehora cu 2,5 punto di indice y 1 punto di indice, respectivamente. 

Consumidornan tabata pesimista riba e componentenan di condicionnan 
actual y esnan di e futuro cercano den e di prome trimester di 2017. E 
grupo di consumidornan cu ta indica cu e condicionnan actual di negoshi 
y economia a empeora compara cu 6 luna pasa a crece significantemente 
di 32,3 porciento den e di 4 trimester di 2016 te na 54,5 porciento den 
e prome trimester di 2017. 

Esaki tambe tabata e caso riba condicionnan di negoshi y economia pa 
futuro (di 18,3 porciento pa 29,8 porciento). Ademas, 50,1 porciento a 
sinti cu Gobierno su posicion financiero actual a deteriora compara cu 
6 luna pasa. 


Adicionalmente 37,5 porciento a percibi un empeoracion den e posicion 
financiero di Gobierno p’e siguiente 6 lunanan, mientras 20,0 porciento 
no sa con e posicion financiero di Gobierno pa futuro lo desaroya. 

Tabatin un subida chikito (di 14,0 porciento pa 16,5 porciento) den e 
grupo di consumidornan cu ta bisa cu haya un trabou lo ta mas facil den e 
siguiente 6 lunanan. Tambe tin un mehoracion den e parti di consumidor 
cu ta pensa cu lo ta mas dificil den e futuro cercano pa haya un trabou 
(un mehoracion di 44,5 porciento pa 37,5 porciento). 

Tur componente di e Indice di Habito di Consumo a mehora den e prome 
trimester di 2017, asina mitigando e contraccion den e otro sub-indicenan 
di e CCS. Sinembargo, mayoria di consumidor a indica cu no tabata 
apropia pa cumpra un auto (54,0 porciento), haci un prestamo (56,0 
porciento) of un hipoteca (69,5 porciento), mientras cu esald tabata un 
poco mas abou pa compra di aparatonan grandi (45,6 porciento) y bay 
ribavakantie (35,8 porciento). 

E resultadonan ald a pusha e Indice di Habito di Consumo pa 96,8 
despues di a registra su punto mas abou di 94,3 den e trimester anterior. 

Finalmente, e Indice di Expectativa di Prijs a subi un poco, di 90,2 te 
91,2. E mayoria di encuestadonan (69,3 porciento) ta spera cu prijsnan 
lo subi den e siguiente 6 lunanan. 

Resumiendo, e caida minimo den confiansa di consumidor a wordo 
atribui na bahadanan den e Indice di e Situacion Actual y e Indice di 
Expectativa cual a wordo mitiga pa un mehoracion den e inclinacion di 
consumidornan pa haci compranan grandi. 

Por obtene e resultadonan completo di e encuesta aki for di e website di 
BCA (www.cbaruba.org). 

Pa mas informacion por tuma contacto cu e Departamento di Research, 
na research. department@cbaruba. org. 

Desaroyo sostenibel di hubentud por 
wordo realisa cu pas y seguridad 



DEN cuadro di Dia Intemacional di Hubentud cu ta wordo celebra 
mundialmente riba 12 di augustus 2017, Departamento Asunto 
Social, Seccion Bida & Famia kier haci uzo di e oportunidad aki 
pa splica na comunidad e servicionan cu ta ser brinda na mucha, 
hoben, adulto, famia y pareha. 

Seccion Bida y Famia (SBF) ta un seccion di Departamento di 
Asunto Social (DAS). Nos ta un team multi-disciplinario di pro- 
fesionalnan cu ta brinda terapia gratuitamente na personanan cu 
problema psicologico, social y emocional. 

Esun cu ta pidi yudansa ta haci esaki boluntariamente y no ta wordo 
forsa. Tur caso ta wordo trata na un manera confidencial. 

Den SBF ta traha psicologonan/ortopedagogo pa mucha, hoben, 
psicologonan pa adulto y tambe terapista nan di relacion, famia y 
pareha. 

Na momento cu un cliente acudi pa yudansa na SBF, e mester 
presenta cu un carta di referencia di p.e. dokter di cas, specialista 
of instancia social. Ora cu e cliente su turno yega, e lo wordo acerca 
telefonicamente pa haya fecha di cita p’e prome combersacion 
(Intake). 

Pa por sigura pas y seguridad den bida di un mucha y hoben, ta 
importante pa enfoca riba e famia. 

Esaki ta nifica cu den un caso unda e mucha y hoben ta wordo 
referi pa terapia, lo analisa e situacion familiar y lo purba mas tanto 
posibel envolvi miembronan di famia den e terapia. 


Nos ta di opinion cu lo mester pone atencion na cada aspecto cu 
ta contribui na un resultado positivo den e desaroyo di e mucha 
y hoben, p.e.: E relacion y comunicacion entre mayornan, pareha, 
rumannan y otro miembronan di famia (wela/welo, tanta/omo ect.) 

Nos como adulto ta e spiel di influencia p’e mucha y hoben. Mu- 
cha ta observa/wak siña y haya habilidad dor di wak accionnan di 
mayornan y demas miembro di famia y comunidad. Mucha no por 
duna lolce e no tin. 

Pues abo como modelo di influencia t’e fuente principal cu tin cu 
brinda e oportunidad pa mucha y hoben haya habilidad y herment 
necesario pa un bida saludabel di pas y seguridad. 

Problemanan cu no por wordo trata na SBF ta p.e. personanan 
cu tin un problema psikiatrico, personanan cu tin cualke tipo di 
adicion, personanan cu autismo, muchanan unda mayornan ta den 
un proceso huridico andando (divorcio cu hopi pleito, reglamento 
di “voogdij”). 

Tene cuenta cu pa un mucha y hoben ricibi ayudo/trayecto di guia, 
ambos mayor cu autorisacion legal (gezag) mester duna permiso 
p’esald por escrito na SBF. 

Nos di SBF ta enfatisa na pueblo di Aruba pa lceda enfoca riba de- 
saroyo sostenibel di nos mucha y hobennan p’asina nan por sigui 
biba den un ambiente di pas y seguridad. 

( )EXP0 

V ^UCONSTRU 


2017 


• DIASABRA19 Dl AUGUSTUS, 2017* 


ONSTRUYENDO BO FUTURO 


RICIBI INFORMACION Y OPORTUNIDAD PA APLICA 
FOR Dl MAS Dl 40 COMPANIA Y PARTICIPA DEN TAYER Y 
CHARLANAN DURANTE DIA 


RENAISSANCE CONVENTION CENTER 


9 AM PA 7 PM 


PA MAS INFORMACION BISHITA 


EXPO LABOR ARUBA 


PA PARTICIPA NATAYER Y CHARLA REGISTRA NA 
expolaboraruba@gmail.com 


Setty Christiaans-Yarzagaray di MEP: 

Segun pueblo awendia, 100 f lorin ta parce 10 f lorin 


DEN e proceso electoral mayoria partido politico ta cana den 
pueblo p’asina por scucha kico pueblo tin di comparti, sea ta aproba 
of critica asuntonan cu ta afecta nan, y tambe sugeri kico por ta 
un mihor solucion. 

Diferente t’e areanan di preocupacion cu pueblo ta comparti cu 
nos y logicamente un di esakinan ta costo di bida pa loke ta trata 
e parti di cuminda. Asina Setty Christiaans-Yarzagaray di MEP a 
duna di conoce. 

CONTROL RIBA PRIJSNAN 

Awe pueblo su bos mes ta resona y bisa... “100 florin ta parce 10 
florin awendia”. E sentimento ta cu placa ya no tin mes balor mas 
y cu 100 florin no por cumpra mesun cantidad di producto mas 
manera antes. 

Un di MEP su solucionnan den esald ta cu mester bin cu un maneho 
mas structura y controla riba prijsnan di producto. MEP a sondea 
e posibilidad di amplia canasta basico cu mas 
producto p’asina por lo menos riba e aspecto 
di entre otro alimentacion, por bisa cu prijs 
lo bay fluctua mucho menos. 

CIRCULO VICIOSO 

Di otro banda por a tuma nota den me- 
dionan di comunicacion cu Gobierno 
ald ta scoge pa hisa salario minimo cu 
33.55 florin pues un subida di 2% en- 
trante 1 di augustus cu ta 50 dia prome 
cu e proximo eleccion na Aruba. 

Subi salario minimo no necesari- 
amente ta soluciona e problema y 
e sentimento cu costo di bida ta 
halto, mirando cu e subida aki lo 
por wordo calcula bek den prijs 
di producto dor di comercio, cau- 
sando asina spin off of un circulo 
vicioso entre prijs y salario. 

Por a nota tambe cu Gobierno 
desde su temporada di goberna- 
cion a ahusta salario minimo 4 
biaha. 

Na aña 2010 salario minimo 
tabata 1,542.90 florin y desde 
2010 salario minimo a subi cu 
solamente 168.25 florin total den 
8 aña. 


GASTONAN DI UTILIDAD 

Por nota tambe den e tabel adhunto e salario minimo desde aña 
2000 te cu e aña aki y tambe por constata momentonan cu salario 
minimo a experencia subida. Por tuma nota cu salario minimo den 
pasado a experencia subidanan mas frecuente y alabes mas den e 
suma tambe. 

Parti di un salario di un cas ta bay pa paga pa alimentacion, pero un 
otro parti grandi di nos placa ta bay pa paga gastonan di utilidad. 
Gran parti di nos gastonan di utilidad ta bay pa paga coriente en 
especial, ademas di awa. No por comprende con un Gobierno ta 
subi un salario minimo cu 33.55 florin, pues cu 2%, pero di otro 
banda a hedge prijs di coriente n’e prijs di gasolin na mas di US$90 
pa bari pa tres aña largo siendo cu un dia manera ayera prijs di 
gasolin tabata na US$ 49.17 pa bari. 

(Source: https://www. up.com/customers/ surcharge/wti/prices ). 



Ademas, segun IMF den su raport di maart 2015 mes caba a bisa 
cu dor di a hedge e prijs di coriente n’e prijs di gasolin, a causa 
un presion di crecemento di inflacion cu ll 3 /4%. Segun Setty 
Christiaans-Yarzagaray Gobierno a kita e oportunidad pa 
pueblo resta mas placa den su cartera. Comercio tambe por 
a bende producto na prijs mas abou mirando cu nan tambe 
mester paga coriente di nan establecimento, cual tambe por 
a conduci na prijsnan mas rasonabel awe pa pueblo paga! 


MINIMUN WAGE IN ARUBA : 



Minimum 


Increase 

Increase 

Year 

Wage 

% change 

in Awg. 

in Awg. 

2000 

lp 111.75 



2001 

1,111-75 


0.00 


2002 

1,200-00 

7.9 

SS.25 


2003 

1,200.00 


0.00 


2004 

1,236.00 

3.0 

36.00 


2005 

1,236.00 


0.00 

— 431.15 

2006 

1,360.00 

10.0 

124.00 


2007 

1,460.00 

7.4 

100.00 


200-S 

1,505.25 

3.1 

45.25 


2009 

1,542.90 

2.5 

37.65 ^ 


2010 

1,542.90 


0.00 


2011 

1,542.90 


0.00 


2012 

1,604.60 

4.0 

61.70 


2013 

1,636.70 

2.0 

32.10 


2014 

1,636.70 


0.00 

^163.25 

2015 

1,636.70 


0.00 


2016 

1,677.60 

2.5 

40.90 


2017* 

1,711.15 

2.0 

33.55 _ 

Jareza Jacobs 
ta un empleado 
leal pa 10 aña na 
Post Aruba N.V. 



\ 


POST Aruba N.V. ta reconoce e añanan di servi- 
cio leal di Jareza Jacobs, kende a cuminsa traha riba 
un 6 di augustus 2007, 10 aña pasa. E1 a cuminsa 
como loket medewekster y awor tin e funcion di 
Human Resources Assistant. 

Jareza Jacobs ta un persona cu ta traha duro y 
corecto, cu caracter suave y trankilo. E tin hopi 
bon manera pa calma hende. 

Semper e t’ey pa scuchay duna conseho n’esnan cu 
mester di esaki. Durante e añanan aki a constata 
cu e tin un bon curason y e ta semper pendiente 
di tur trahador. Ademas di ta agradabel pa traha 
cun’e, Jareza Jacobs ta hopi amigabel. 

Post Aruba N.V. ta expresa palabranan di pabien 
na Jareza Jacobs, kende pa basta aña a sa di traha 
di un manera leal y hopi dedica. Pabien y hopi 
exito den bo retonan pa futuro. 


Andin Bikker di partido POR: 

Un bes mas centenares di 
ciudadano afecta dor di mal 
maneho di Minister Dowers 

DURANTE firmamento pa sostene listanan presenta pa partidonan politico 
a bolbe resulta cu rijbewijsnan emiti desde 2015-2016 bou responsabilidad di 
Minister di Husticia, mr. drs. Arthur Dowers, aparentemente no a wordo traha 
conforme rekisitonan prescribi. 

Lo tin minimo como 1500 rijbewijs cu p’e motibo aki no ta wordo considera 
valido: E datonan capta riba cierto di e rijbewijsnan ald no lo ta cuadra cu e 
informacion oficial na Censo. 

Pues atrobe un grupo grandi di ciudadano ta wordo afecta dor di e mal maneho 
di e Minister di Husticia actual, segun Andin Bikker di partido POR. 

Mester recorda cu no mucho tempo pasa varios cuidadano di Aruba a haya 
nan den gasto adicional durante na biahe pa via di e mal maneho di e mesun 
Minister, ya cu e “rijbewijs blanco” cu a wordo emiti temporalmente bou su 
responsabilidad, no tabata wordo reconoci den exterior pa huur of core auto. 

Andin Bikker a recorda den e cuadro aki cu na Hulanda como dos mandatario 
mester a tuma nan retiro den un caso similar, conoci como e “Paspoortaffaire”. 
Aki na Aruba so Ministernan di AVP ta haci erornan grave y e fraccion berde 
ta keda sostene nan comosifuera nada no a pasa. 

Esey ta un di e debilidadnan bisto di e ultimo 16 aña ora cu cada bes tabatin 
Gobiernonan di un solo partido y signatura, ya cu democracia Parlamentario no 
ta funciona como debe ser ora tin un mayoria di un solo partido cu ta sostene 
Ministernan ciegamente. 



15 yrd 

Junior flucfeet 


BO MESTER Dl WASTE BUCKET RESIDENCIAL 
OF COMERCIAL? 


fgjggtegw 


20 yrd 

ftig flucket 

The ALL-NEW Suzuki Swift has an ultra stylish dash, body hugging 
seats, and driver-angled centre. All combined to create a pleasurable, 
immersive and intuitive environment. Join the ttswiftrevolution. 


Ultimate Automobiles 

Sabana Blanco 35, Oranjestad 
(+297)583-9800 
info@ultimatearucar.com 
www.suzukiaruba.com 
Facebook: SuzukiAruba 


Ultimate 

AUTOMOBILES 


STARTING FROM 


EXCL. BBO/BAZV 


WILLEMESTAD - Ayera 
diárazon, mientras cu a 
logra di identifica e di 4 
victima di e tiroteo, 

Polis a ricibi notificacion 
di hospital cu pa 12.23 or 
dókter a constatá morto di 
e hómber/victima Ramsis 
Egberto Sintjacoba, naci 
na Córsou 24 april 1965 
(52 aña). 

E victima ald ta di 5 morto 
den e caso di tiroteo cu 
a tuma lugar dialuna dia 
7 augustus ultimo na Ja- 
maicaweg. 

Riba órdo di Fiscal di Min- 
isterio Publico a confiscá 
e curpa sin bida di R.E. 
Sintjacoba pa mas inves- 
tigacion. 

Identidad di e di 4 victima 
di tiroteo cu a tuma lugar 
dialuna 7 augustus 2018 na 
Jamaicaweg ta confirmá. Ta 
trata di e hómber Franldin 
Elias Pieters, naci na Córsou 
22 di augustus 1987 (29 
añaO. 

Polis ta suplicá tur persona 
cu por tin informacion di e 
caso ald, pa tuma contacto 
cu Polis na 917 óf e liña 
anónimo 108. 


RICIBI 
AWEMAINTA 
TUR DIA DEN 



J l 


Registra awo! 

Maxida bo e-mail na 
noticia@awemainta.com 

Lacflronnan a purba drenta Pizza Hut, 
den oranan di ayera madruga 




- i in 

s * c 

- 


— lbis— 5^9 


DIARANZON madruga Polis ta haya informa- 
cion cu alarma di Pizza Hut a bay on, indicando 
cu lo tin hende den e lugar. Polis na nan yegada a 
wordo informa, cu e ladronnan lo a purba drenta 
via dak, pero aparentemente net caminda a traha 
e entrada, tabatin un sensor, cu a activa e alarma. 
Manera e alarma a bay on, nan no a pensa dos biaha 
y move. N’e sitio a haya un sker y un pata di cabra, 
cu lo ta pertenece n’e ladronnan. Nan no a logra di 
drenta, debi cu alarma a spanta nan. 

(foto cortesia Aruba Native.com) 



Ministro encarga cu Salubridad ta anuncia cu entrante 
11 augustus 2017 durante 14 dia lo tin oportunidad pa un y 
turtuma conocemento na Departamento di Legislacion y 
Asunto Huridico, Schotlandstraat 53, di un peticion cu a ser 
haci pa obtene un bierhuis/restaurantvergunning A pa e 
parcela Savaneta 125-K. E permisonan aki ta concerni e.o. 
benta di bebida zwak por detal y cuminda pa wordo consumi 
den e parcela. Durante dicho periodo aki tur hende por 
expresa por escrito nan obhecion contra dunamento di e 
permisonan menciona, dirigi na e Ministro encarga cu 
Salubridad, via intermediacion di Directordi Departamento 
di Legislacion y Asunto Huridico, Schotlandstraat 53. 

Posibel auto horta staciona na Linear Park 




N inda\ b aindi b*\ ^orTtrore^ y ^S^a ' note rc ip^^r 
bata’ habri,\tampoco^tabatin 1 hcndcAlcn becindario 


D IARA NZ ON ayera madru g a un patru ya polici al 'di j 
P1 a^t^^^nñFnfjtry d ^1?^ N i ssarv Sen tra '~colorxOTa^ 


Esald tabata staciona na Linear Park. 


Agentenan a laga controlajfplachi di num ber y. ta ha ya 
m ’esaki'ñ^ta^cuadrayu^ar^fSmbejcr^belasting 


B pa 2017. no ta paga.V 

Mirándo cu e auto tasospechoso^ a dicidi di babri e baul , 1 
Pejñjxñ^Tbin Kaya’vmios piSydi'auto'y tamiñ^tx xxls? 




Pues loke e agentenan atento a topa cune ta un posibel : 
^P ytior ta^o f usñt^ xa TTom ete ladronida^TpiezanañJj 
Takelwagen a ser pidi y_e jnrtrP a' wor do hi Ka ^W ar da^ r 
pa mas investigacion' 

* v - -11 i ~ " __ 

Zonido di tiro na altura 
di Aruba Bank na Hato 



DIARANZON madruga un security guard na al- Polis a controla, pero no a haya nada particular. E agentenan a 
tura di Aruba Bank na Hato, a avisa cu el a scucha tiro. papia cu e security guard kende a splica nan, cu el a wak un grupo 
Mesora un patruya policial a bay n’e sitio, mirando cu ultimo di- di hoben banda di e banco y despues a tende e zonido di tiro. 
anan pariba di brug tambe tin un auto ta core rond y los varios tiro. Na yegada di Polis, nan no a topa cu ningun grupo di hoben tam- 

poco. (foto Aruba Native.com) 


Ladronncm tabata desmantelando 
un Yaris dilanti supermercado 


AYERA diaranzon marduga Polis ta bay dilanti 
OK Supermarket, pa un of mas persona cu lo tabata 
desmantelando un Toyota Yaris. 

Na yegada di Polis, e anti-socialnan ya a bay di e 
sitio. Loke Polis a nota si tabata cu, nan a cuminsa 
los partinan di e auto, pero no a logra bay cu nan, 
pasobra nan lo a wordo stroba pa sigui cu nan trabao 
di desmantelacion. 

Via di camera di seguridad di e supermercado, nan 
lo tin imagen di e suhetonan. 

RECIENTEMENTE sr. Nelson Oduber y esposa a ricibi bishita di cortesia di 
Reverendo dr. Hezeldah Farrell y su esposa Karen Farrell. 

Reverendo Farrell ta Presidente y Fundador di Full Gospel Ministries. Den pasado 
tempo cu sr. Oduber tabata Ministro Presidente, na varios ocasion el a haya bishita 
di e pareha aki. 

Tabata un encuentro sumamente ameno caminda nan a intercambia di pensam- 
ento riba diferente topico actual. 


MEGAPLEX8 

caribbeancinemas.com f Caribbean Cinemas Aruba dh 



AUGUST 10 - 16 

IDRIS ELBA | MATTHEW MCCONAUGHEY 

DARK TOWER 

cxc 

PREMIUM LARGE FORMAT AUDITORIUM 

MON-FRI 5:15 | 7:20 | 9:35 
SAT-SUN & HOL 3:05 | 5:15 | 7:20 | 9:35 


UiS 



BRIE LARS0N | W00DY HARRELS0N 

«GLASS 

CASTLE 


MON-THURS • SUN & HOL 
3:50 | 6:30 | 9:10 
FRI-SAT 3:50 | 6:30 | 9:10 | 11:50 



T.J. MILLER | JAMES CORDEN 

THE — 

EMJI 

MVIE 


WITH SPANISH SUBTITLES 


MON-THURS 4:20 | 6:25 | 8:30 
FRI 4:20 | 6:25 | 8:30 | 10:35 
SAT 2:15 | 4:20 | 6:25 | 8:30 | 10:35 
SUN&HOL 2:15 | 4:20 | 6:25 | 8:30 



ANA DE ARMAS | SCOH EASTWOOD 

□VERDRIVE 

WITH DUTCH SUBTITLES 

MON-THURS 3:50 | 5:30 | 7:35 | 9:40 
FRI 3:50 | 5:30 | 7:35 | 9:40 111:55 
SAT 3:25 | 5:30 | 7:35 | 9:40 111:55 
SUN & HOL 3:25 | 5:30 | 7:35 | 9:40 


HALLE BERRY | SAGE CORREA 





□ 


KIDNAP 

MON-THURS 5:05 | 7:15 | 9:25 
FRI 5:05 | 7:15 | 9:25 | 11:35 
SAT 2:55 | 5:05 | 7:15 | 9:25 | 11:35 
SUN&HOL 2:55 | 5:05 | 7:15 | 9:25 



FIONN WHITEHEAD | DAMIEN BONNARD 
- - - - - 


WITH SPANISH SUBTITLES 


MON-THURS 4:40 | 7:00 | 9:20 
FRI 4:40 | 7:00 | 9:20 | 11:40 
SAT 2:20 | 4:40 | 7:00 | 9:20 | 11:40 
SUN & HOL 2:20 | 4:40 | 7:00 | 9:20 



REGINA HALL | QUEEN LATIFAH 

GIRLS TRIP 


MON-FRI 4:20 | 6:55 | 9:30 
SAT-SUN & HOL 
1:45 | 4:20 | 6:55 | 9:30 


STARTING AUGUST 17 

ANNABELLE: CREATION • THE HITMAN'S BODYGUARD • ARMED RESPONSE 


Palm Beach Plaza 
Aruba | 586-0074 


THE MAGIC OF THE MOVIES 
ON YOUR MOBILE DEVICE 

Di acuerdo cu MEP: 


Tur ccmdidato riba lista di MEP a 
pasa proceso di screening riguroso 

Candidatonan di MEP ta integro 



DEN un campaña electoral semper mester tene cuenta cu opo- 
nentenan ta usa tur recurso pa mancha nomber di otro. E dicho 
“porco sushi ta busca muraya limpi pa frega su curpa”, ta aplicable. 
Partido MEP a tuma nota di atakenan fuerte di oponentenan di 
AVP contra cierto candidato riba nos lista. 

Riba esaki MEP mester enfatisa cu tur candidato cu a figura riba 
su lista, a pasa un proceso di screening riguroso. Caminda tabata 
posibel, a confirma esaki cu screening cu cierto candidato a pasa 
den nan trabou. 

Tur esaki a conduci n’e mihor lista p’e eleccion ald, di hende 
homber y hende muher cu ta pone nan conocemento y experiencia 
disponible pa rescata nos pais. 

Tur candidato ta tene cuenta cu unabes cu nan a drenta den po- 
litica, oponentenan di AVP ta conoci pa tira hopi lodo. Esaki ta 
pasobra nan no por bay den debate na nivel, y mesora mester tira 
lodo, segun MEP. 

Diripiente tur hende ta pedofiel! Hasta esnan cu e propio Minister 


Dowers a duna nan posicion halto den Gobierno. Djis puntra bo 
mes si Gobierno di AVP lo a apunta nan riba e posicionnan ey, si 
nan lo a comete algo contra ley! 

Puntra bo mes si nan tin tanto “prueba” di cosnan ilegal, pedofilia, 
rape, ladronicia, dicon nan no a bay Ministerio Publico! 

E contesta ta simple: Pasobra nan ta gaña, y pasobra unico meta 
cu nan tin ta mancha nomber di otro. 

Si pa por a ocupa un posicion halto den Gobierno of den comuni- 
dad, e candidato a pasa un screening riguroso hasta di seguridad 
nacional, ta absurdo pa oponentenan awor cuestiona esaki. 

E tipo di acusacionnan aki ta mustra riba un realidad: AVP ta de- 
sespera, y no tin argumento pa gana ningun debate. 

Pesey ta recuri na sushedad y ataca hende. Esaki ta di lamenta 
pasobra inecesariamente ta daña nomber di hende. 

MEP ta hibando un campaña electoral di nivel, cu respet y treci- 
endo solucionnan padilanti. Y nos lo no desvia y cay den e campaña 
sushi di AVP. 

Mediador di Gobierno lo reuni 
awe cu gerencia di N.V. Elmar 





' V 


** 


t 

m r 


Prolongacion di fecha pa 
entrega di proposicionnan pa 
Condecoracion Real pa 2018 

DECORATIE Commissie Aruba ta anuncia na tur persona of instancia cu 
conoce un persona cu na su opinion ta merecedor di un condecoracion real, 
cu a peticion general e fecha pa entrega e peticion ald ta worde prolonga cu 
2 siman. 

Peticion pa un Condecoracion Real mester wordo haci pa medio di Decoratie 
Commissie Aruba y mester wordo entrega den un envelop sera na Bureau 
di Minister Presidente di Aruba (Bureau Minister van Algemene Zaken), na 
atencion di Decoratie Commissie Aruba, Bestuurskantoor, L.G. Smith Bou- 
levard 76, Oranjestad, Aruba. 

Pa haci un proposicion mester haci uso di DOS FORMULARIO SPECIAL 
cu ta encera den e envelop cu ta obtenibel na bali abou na entrada na Bestu- 
urskantoor na Playa. 

Ultimo dia pa entrega un proposicion pa un Condecoracion Real pa aña 2018 
a worde prolonga y ta awor, diabierna 25 di augustus 2017. 

Despues di e fecha ald entrega di un proposicion pa un Condecoracion Real 
pa aña 2018 lamentabelmente NO TA POSIBEL mas. 

Decoratie Commissie Aruba kier corda un y tur cu tur dos formulario mester 
wordo yena completo y detayadamente y cu mester acompaña tur peticion 
cu un declaracion di cada instancia/organisacion menciona den e peticion. 


RELACIONA cu e situacion reinante na N.V. Elmar, 
unda tin un diferencia di opinion fuerte entre UEA y 
STA, cu kier drenta pa representa e trahadornan di N.V. 
Elmar a pone berdad cu e proceso a cuminsa pa organisa 
un referendum. 

Un referendum cu UEA, pa medio di un carta a informa 
gerencia di N.V. Elmar y Mediador di Gobierno, cu nan 
no tin motibo pa participa den dicho referendum. Pasobra 
pa ley, nan t’e sindicato cu ta representa e trahadornan 
di N.V. Elmar. 

Papiando cu Anselmo Pontilius, Mediador di Gobierno, el 
a duna di conoce, cu e proceso pa organisa un referendum 
a cuminsa caba, pero e ta solamente un proceso. Esey no 
nifica cu N.V. Elmar y/of UEA mester ldbra e convenio 
di trabao cu nan tin firma cu otro pa 4 aña. 

Mediador di Gobierno cu su encuentro awe cu gerencia 
di N.V. Elmar kier sa kico ta opinion di e compania di 
electricidad, pa no crea conflicto unda cu no tin. 

Segun nos por a compronde for di Mediador di Gobierno, 
un clausula den e CAO tin algun trahador preocupa. Esta 
cu N.V. Elmar y UEA a yega na un acuerdo cu tin un 
minimo y maximo den salario, pero cu den e midden-kader 
y hogere kader, aparentemente no tin un acuerdo ainda. Y 
si e grupo aki, no bay di acuerdo, nifica cu e miembronan 
di UEA lo no kier admiti cu tin un acuerdo entre UEA y 
N.V. Elmar. 

Awe Mediador ta topa cu gerencia di N.V. Elmar y e inten- 
cion ta pa reuni cu STA dialuna awor. No ta conoci, si UEA 
lder sinta cu Mediador di Gobierno riba e particular ald. 

Recuerdonan di e Aruba Symphony Festival 2017 

(Part 2) 



Carlos Botero di Colombia ta dirigi e Orkesta di Camara Nuevo 


Mundo tocando Brandenburg Concerto No. 6 di J. S. Bach. 



Algo menos di 300 amante 
di musica a subi e trapi di 
Freewinds pa asisti na e 
Concierto di Musica Latino 
cu Cuarteto La Catrina, 
ganador di un Grammy di 
2012 



La Catrina Quartet, ganador di e 2012 Grammy Award deleitando audiencia 
cu musica di compositornan Latino Americano. E cuarteto ta consisti di 
Simon Gollo, Switzerland/Venezuela, fio; Daniel Vega-Albela, Mexico, fio; 
Jorge Espinoza, Chile, cello; Jorge Martinez-Rios, Mexico, viola. 


DESPUES di e exitonan di 2015 and 2016, e aña aki na juli Aruba Symphony 
Festival a presenta otro serie di concierto di musica clasico excitante cu musiconan 
di nivel mundial na Cas di Cultura y abordo di Freewinds den waf di Oranjestad. E 
recuerdonan di awe ta di e dos conciertonan abordo di e bapor. Pa mas informacion, 
bishita www.nuevomundofestival.com of Facebook Cas di Cultura. 

E Festival di 2018 ta programa pa juli 18 - 28. Marca e fechanan den bo calender di 
awor caba!. 

E Venezolanonan Maria Gabriela Rodriguez, Jesus David 
Medina y German Marcano a demonstra nan versatilidad 
musical tocando hopi variedad di musica Venezolano y 
na mes un tempo, nan habilidad musical intercambiando 
shete instrumento segun nan tabata toca. 



E Aruba Symphony Festival Viola Septet a debuta 26 di juli abordo di Freewinds tocando musica Aleman 
como parti di e Concerti Grossi. 

Melissa Melendez, Venezolano di nacemento y awor violista principal di Kingsville Symphony Orchestra 
(Texas) ta anuncia e siguiente piesa. Full na links, John Kelly, e violista principal di Pittsburg Symphony 
Orchestra, un di e top 5 orkestanan di Merca. E otro participantenan ta di Colombia, Mexico y Chile. 



Na final di e di dos concierto, e capitan a 
gradici Nuevo Mundo Foundation pa tene dos 
di nan conciertonan abordo di Freewinds y el a 
ofrece su bapor pa mas concierto den futuro. 

Topiconan cu ta resalta den e plan di gobernacion di POR 


'Vision 17-21 Hunto Nos Por # ta contene 
splicacion amplio di deseonan di pueblo 



DIAMARS partido Pueblo Orguyoso y Respeta (POR) a publica 
nan plan di gobernacion. E programa completo di 74 pagina ta 
disponibel riba pagina di Facebook di POR E Forsa y ta disponibel 
por medio di version di PDF pa tur esnan cu no tin Facebook. 

E articulo ald ta un sinopsis di e puntonan cu ta resalta den e 
programa. E programa t’e resultado di a scucha y compronde loke 
pueblo ta desea. 

HUSTICLA 

Mirando cu nos prioridad number 1 ta combati criminalidad, POR 
ta enfoca fuertemente riba e restauracion di seguridad. Esaki ta 
ensera, prevencion social, proteccion di nos fronteranan, restruc- 
turacion y tecnificacion di nos Cuerpo Policial, duna e atencion 
necesario y den tur aspecto atencion na maltrato y abuso sexual di 
menor, combatimento di drogadiccion. 

Igualmente lo enfoca riba rehabilitacion y resocialisacion, moderni- 
sacion di nos leynan pa combati abuso di animal, reformulacion 
di maneho migratorio y como base tur esaki e modernisacion di 
nos leynan. 

SALUD 

Salud ta un di e problemanan cu merece mas atencion na Aruba. 
POR ta para p’e principio cu tur ciudadano tin e derecho pa tin un 
sistema di salud di calidad. 

Ta bay reduci e lista di espera pa specialistanan y lo duna mas at- 
encion na prevencion. Ta considera nos grandinan como un parti 
hopi importante di nos poblacion pues ofrece nan tanto centronan 
specialisa como programanan di cuido. 

POR ta presenta un programa pa ofrece e ciudadadonan cu tin 
mester un cuido mental di calidad. 

DEPORTE 

Stimula un bida sano y activo ta un necesidad na Aruba. Profe- 
sionalisacion di deporte aumenta y duna prioridad di fondonan. 
Promociona deporte riba tur nivel. Mehora aceso na facilidadnan 
deportivo y conscientisa comunidad riba e importancia di deporte. 


INFRASTRUCTURA 

Den infrastructura POR ta bisa bon cla: Nos ta para pa un maneho 
balansa, husto y transparente. Prome lo ta bay optimalisa e proceso 
di otorgamento di tereno desaroya proyectonan di vivienda social 
y implementa e ley di zonificacion. 

MEDIO AMBIENTE 

Calidad di bida di nos hendenan ta loke ta den wega n’e momen- 
tonan aki nos ta bay mehora e cuadro legislativo implementando 
un maneho integral y mas cu claro, mehora control y sancionnan 
necesario, pero tambe ta importante pa conscientisa comunidad 
atrabes di programanan. 

Obviamente mester soluciona rapidamente e problematica di dump 
na Parkietenbos y tur e dumpnan ilegal. 

Parke Marino conhuntamente cu proteccion di nos flora y fauna ta 
ocupa un posicion halto den nos propuesta, como tambe e promo- 
cion di energia alternativo y mehora e relacionnan cu tur instancia 
no gubernamental. 

ASUNTONAN SOCIAL 

Ora nos atende e situacion di asuntonan social, cu nos ta opina 
cu t’e motor tras di nos propuesta di cambio, nos ta bay motiva e 
cobradonan di onderstand pa subi mercado laboral y naturalmente 
proteccion di derecho di mucha ta un mester, como tambe intro- 
duccion di creche social. Restructuracion di DAS ta importante, 
mescos cu promocion e integracion social. 

Reforsa posicion di centronan di bario y educacion social ta bay 
introduci e sistema di ‘reverse mortage’ y introduccion di ley pa 
reorganisa debe personal. 

Implementacion finalmente di Defensor di Pueblo y di Mucha. 
Legalmente mester bin cu e proteccion di derecho di personanan 
cu limitacion. Tur esaki ta cuadra directamente cu educacion. 
Otro topiconan cu ta resalta den e ‘Vision 17-21 Hunto nos POR’ 
ta educacion, economia, finansa publico, integridad, transparencia 
y bon gobernacion, cultura, sector primario y transporte. Den e 
proximo articulo lo trata e puntonan aki. 

Hospital oficialmente a ricibi e sistema 
nobo di nurse call di Croon Caribe 

Sistema nobo di Nurse Call 
mas eficiente y enfoke ta 
paciente su experiencia 




E enfermeronan cu pronto lo drenta den e edificio nobo ta hay- 
ando training p’asina siña traha cu e sistema nobo di Nurse Call. 
E compania Croon Caribe oficialmente a otorga e sistema aki na 
Dr. Horacio E. Oduber Hospital dialuna ultimo. 

Director di Croon Caribe, sr. Wim Hoenink a gradici Hospital p’e 
bunita tarea di por a haci e instalacion di e sistema nobo di Nurse 
Call pa Hospital su edificio nobo. 

E colaboracion cu Croon Caribe tabatin cu Hospital pa cu esaki 
tabata uno hopi positivo. No tabatin hopi contratiempo cu e imple- 
mentacion di e sistema nobo di henter e proyecto y a entrega esaki 
na tempo. Tur cos tabata den e budget y cu bon cooperacion di 
tur banda. 

Sr. Wim Hoenink a indica cu e ta un sistema nobo pa Hospital cu 
otro tipo di tecnica di cual tur enfermero mester custumbra cune 
ainda, pero cu e ayudo di nos profesional tecniconan y e conoce- 
mento di e personal di Hospital esaki ta bay hopi bon. 

Zorgmanager actual di Niet Snijdend 3, sra. Ruthmila Odor-Croes 
pronto lo drenta den e edificio nobo y pa cu esaki e ta hopi entu- 
siasma. 

Den e edificio actual e enfermeronan ta traha cu e sistema unda cu 
e pacientenan ta primi boton pero esaki no ta duna nan niun idea 
ld tipo di emergencia tin den e lcamber. 

E1 a sigui splica cu e bel ta zona fuerte den e gang y tin biaha esaki 
por pasa den oranan di madruga, cual por ta hopi fastioso pa motibo 
cu e zonido di e bel ta lanta otro paciente den oranan di madruga. 

“Nos ta stimula hende cu si nan mester di yudansa, pa por fabor 
yama nan”, Ruthmila Odor-Croes splica. 

E cambio grandi cu lo bay tin pa nan den e edificio nobo ta cu awor 
nan lo bay over n’e sistema di paging. E sistema aki ta ensera cu e 
paciente for di su cama por pidi yudansa y solamente esnan cu ta 
traha cu e paciente lo haya e “roeping”. 

Esaki lo trece cun’e privacidad y trankilidad, unda cu e chens pa 
haci fout ta bira menos. Lo yama e enfermero asigna, pero si pa 
un motibo of otro e tin otro emergencia y no ta contesta dentro di 


1 minuut y mei, esaki lo zona serca tur otro enfermero riba e piso 
via e sistema di paging cu no ta zona duro. 

Solamente na momento cu tin un caso di reanimacion of CPR, 
inmediatamente e lo zona duro serca tur enfermero riba e piso y e 
luz pafo di e kamber lo sende color blauw. 

Enfermero di Niet Snijdend 3, sra. Anette Kelly-Wester a duna di 
conoce cu no solamente tin bel banda di e cama pa pidi asistencia, 
pero tambe den baño. Ademas di esaki na momento cu e luz sende 
den gang ora e bel a wordo primi, nan por haya sa di biaha ki tipo 
di urgencia tin dor cu tin diferente color di luz cu ta indica ki t’e 
urgencia di e paciente. 

Cu e sistema di pager nan ta ricibi e notificacion precies cua pa- 
ciente ta bel y den caso cu ta un kamber di 2 persona, e sistema 
tambe lo bisa e enfermero precies cua paciente a bel y si esaki ta 
riba cama of den baño. 

“Esey mi ta kere ta un di e cosnan mas importante, pasobra por bay 
mas dirigi riba e situacion na momento cu ta algo di emergencia”, 
el a splica. 

Importante pa menciona tambe ta cu e paciente cu tin dificultad pa 
move man y/of ta haya cierto remedi via infuuspomp, por ehempel 
e pacientenan di neurologia, esaki tambe ta zona riba e pager ora 
e remedi ta cabando. 

Actualmente t’asina cu e mashin ta cuminsa piep y no solamente 
e zonido ta fastioso, pero tambe e paciente kizas no sa kico ta pas- 
ando. Asina nan por traha mas pro- activo y eficiente y e paciente 
ta ricibi un cuido di calidad mas halto. 

Dr. Horacio E. Oduber semper ta boga pa un mihor calidad den 
cuido y e inversion aki ta uno cu ta sostene e vision aki. 

Kiwanis na Aruba a uni man pa realisa 
e exitoso proyecto # Back 2 School' 



E tres clubnan di Kiwanis na Aruba, 
esta Kiwanis Club of Aruba, Kiwanis 
Club of Palm Beach y Kiwanis Club 
of Young Professionals Aruba, a uni 
diasabra ultimo pa realisa e proyecto 
di “Back2 School”. 

E aña aki un total di 85 mucha 
menos afortuna na Aruba ta ricibi 
ayudo cu nan articulonan pa cum- 
insa e aña escolar nobo. 

E proyecto aki ta sumamente im- 
portante, pasobra Kiwanis ta yuda e 
famianan den dificultad, aliviando e 
mayornan di e gastonan extra. 

ICiwanis tin como meta pa sirbi y 
contribui n’e muchanan den nos co- 
munidad. E muchanan a ricibi un tas 
yena cu articulo di scol, manera; pen, 
potlood, schrift, gum, lineal, etc. 

E proyecto ald a cubri tanto uniform 
como tambe jeans, keds, mea y paña 
interior. E muchanan a ricibi tambe 
un corte di cabey p’asina cuminsa 
nan aña escolar bon prepara. 

Despues di haci nan compra cu e 
miembronan di Kiwanis, e muchan- 
an a bay Neptali Park caminda nan 
a disfruta di e atraccion di e parke 
como tambe di figura di blaas y Tat- 
too E-Z Party Solutions. 

Pa cuminda di merdia e muchanan 
a ricibi pizza y chickenwings corte- 
sia di Urataka Center. Despues e 
muchanan por a saborea un dushi 
bolo. 

E muchanan a lceda hopi contento 
cu e paña, uniform y nan tas yena 
cu articulo p’asina cuminsa un aña 
escolar nobo. 

E dia tabata uno exitoso mirando e 
sonrisa riba e cara di e muchanan. 
Kiwanis kier gradici Geekay, AFAS 
Software Aruba, Aruba Medical Sup- 
plies, Compra Aruba, Dyon Center, 
E-Z Party Solutions, Fundacion 
Clinton Whitfield, Lili Prince & 
Princess Party Palace, 

Maggy’s, Manrique Capriles, Next 
Level Barbershop, Red Cross Aruba, 
The Palm Tours, Tropical Bottling 
Company y Urataka Center pa con- 
tribui cu e proyecto. 

Alabes Kiwanis Aruba kier a de- 
sea nos muchanan un exitoso aña 
escolar 2017 - 2018 yena cu hopi 
bendicion y sabiduria. 

E atleta Spellen mes a logra conldsta un medaya di 
brons. Es mas Rebecca Spellen tabata un nominado 
den e prestigioso Premio Excelencia den Deporte 
2016 den e categoria hubenil femenino di 14 te 
cu 18 aña y ta wordo considera un di Aruba 
su atleta elite den e deporte di gymnasia 
artistica. 

E desaroyo positivo den e deporte di gym- 
nasia ta pone cu e deporte ta keda crece 
na Aruba. 


Atleta di gymnasia artistica, 

Rebecca Spellen le 
competi den Campeonato 
Panamericano de Adultos por 
Aparatos 2017 na Lima, Peru 


RECIENTEMENTE e atleta di gymnasia artistica, 
Rebecca Spellen a sigui un training special den un cam- 
pamento na Medellin pa prepara su mes debidamente 
p’e por competi den e campeonato Panamericano de 
Adultos por Aparatos 2017 na Lima, Peru. 

E atleta Spellen a logra a clasifica den dos disciplina. 
Dos siman atras, Rebecca Spellen formando parti di 
e seleccion di gymnasia artistica di Aruba a haci un 
tremendo papel den e Sur Americano di Niveles USAG 
na Bogota, Colombia unda a logra conkista 3 Oro, 8 
Plata y 2 Brons den un competencia di nivel halto. 


E apertura algun luna atras di e club Avanse 
tabata un muestra palpabel di cuanto 
mucha y hoben ta practica e deporte di 
gymnasia. Es mas e camponan di training 
bishita den exterior como tambe e diferente 
competencianan den exterior ta pone cu nos 
atletanan di gymnasia artistica ta mustra un 
progreso den nan prestacionnan y e mayoria ta 
corona nan mes cu un of mas medaya. 


Tur e competencianan bishita den exterior, te cu 
aworald, nos muchanan a regresa cu medaya y 
apenas nan tin dos aña ta biaha pa competen- 
cianan den exterior. No por keda sin menciona 
e bon trabou di Federacion di Gymnasia como 
tambe e staf di coachnan cu ta yuda na grandi 
n’e progreso di e atletanan. 

Un danld sigur na Lotto, e Loteria di Aruba pa me- 
dio di Comision di Subsidio cu a subsidia e biahe 
di e atleta di gymnasia artistica, Rebecca Spellen 
hunto cu coach Jimmy Palma p’e Campeonato 
Panamericano de Adultos por Aparatos 2017 na 
Lima, Peru. 



Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

CUTTER Dl 

GUARDACOSTA PANTER 
A SALI YUDA PE BOTO 
PISCADOR, MICHALI 




BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 9 Aug, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.38 

1.40 


1.42 

Zwitserse frank 
(per 100) 

CHF 

184.82 

185.54 


186.34 

Pond sterling 

GBP 

2.24 

2.29 


2.35 

Japanse yen 
(per 10.000) 

JPY 

160.82 

162.29 


163.92 

EURO 
(per 100) 

EUR 

207.05 

208.93 


211.03 

Deense kroon 
(per 100) 

DKK 

27.11 

27.83 


28.63 

Noorse kroon 
(per 100) 

NOK 

21.36 

22.08 


22.88 

Zweedse kroon 
(per 100) 

SEK 

20.71 

21.43 


22.23 



DIAMARS den prome oranan di mainta, e Cutter 
di Guardacosta, Panter a sali pa duna asistencia na 
un boto piscador. 

T’asina cu pa 8.10 di mainta, e Punto di Sosten di 
Guardacosta na Aruba a haya informacion cu e boto 
piscador, “Michali” tin problema cu su motor y a 
cuminsa drief bay mas aleu. 

Despues di a fiha e pocesion di e boto, Cutter Panter 
a sali pa duna asistencia. Pa 9.20 e localisa ‘Michali’’ 
na como 9 miya west di Manchebo Beach cu 3 per- 
sona abordo. Cu yudanza di RHIB, cu ta forma parti 
di Panter, e tripulante a bay direccion di ‘Michali’ pa 
explora y con por duna nan asistencia. 

A resulta cu un slag di e stuur a kibra y como tal e 
boto no tabata nagable mas. E tripulacion di Panter 
a dicidi pa tou e boto y hibe direccion di haf di 
Paardenbaai, unda mas lat nan a yega sano y salvo. 
E asistencia brinda a ser masha aprecia p’e tripulan- 
tenan di ‘Michali’. 

Riba e fotonan por mira momento cu e RHIB di 
Panter banda di ‘Michali’ y riba di dos foto, momento 
cu a cuminsa tou ‘Michali’ trece aden. 

Tremendo seminario 
## Explosion karate ## 




RECIENTEMENTE a tuma luga (weekend di 
5 y 6 di augustus) den Compleho Deportivo Frans 
Figaroa e seminario ‘Explosion Karate’ organisa dor 
di e Asociacion Arubiano di Karate Do Shotokai, 
dojo Shocokan Karate Do Aruba. Tabata un atardi 
hopi activo unda diferente scol di karate a participa 
na e seminario. 

E seminario mes a wordo duna dor di e instructor 
di karate “Shihan” Victor Garrido (di 7 dan) di e 
“Asociación Venezolano de Karate Do Shotokai” y 
“Federación Internacional Shotokai”. 

E tabata un honor pa tin bishita di su persona na 
Aruba. “Shihan” Victor Garrido a yega Aruba pa 
asisti na e examennan di Dojo Shocokan Karate-Do 
Aruba. Tambe pa brinda tur scol di karate e opor- 
tunidad pa pasa un weekend activo intercambiando 
conocemento di karate. 

Karatekanan di e edad mas hoben a participa den 
e prome grupo. Nan a haya e oportunidad pa train 
diferente tecnica basico. Tambe nan a haya diferente 
tip con pa mehora esakinan. Mas cu claro no por a 
keda afor e diferente recomendacionnan pa cu e parti 
di combate. 

Interesante tabata e entrenamiento p’e instructornan 
di e diferente scolnan unda cu e condicion fisico 
tabata e reto mas grandi durante e seminario. Sin 
embargo, cada un di e instructoman y karatekanan di 
grado halto a haci nan maximo esfuerso pa demostra 
nan nivel di karate. 

Dojo Shocokan Karate-Do Aruba, bou di guia di e 
instructor di karate, Sensei Alberto Gonzalez Lujan, 
ta gradici cada karateka cu a participa na e seminario 
“Explosion karate”. 

Un danki ta bay tambe na e team completo di bolun- 
tario cu a yuda na e seminario. Na mes momento ta 
spera di por topa otro pronto na un siguiente evento 
di karate. Oss! 

Delegacion 
di ahedrez le 
participa den 
Festival Centro 
Americana y del 
Caribe na Panama 


DIANAN 10-15 augustus lo tuma lugar 
na ciudad di Panama, e Festival Centro 
Americano y del Caribe den e deporte di 
ahedrez. 

Aruba tambe lo ta presente cu un seleccion 
di hoben den e deporte aki. Nos muchanan 
lo competi den diferente categoria di U8 te 
cu U16. 

E hobencita Sylvi Cabral di apenas 6 aña di 
edad lo haci su debut intemacional pa Amba 
unda e lo competi den e categoria U8. 
Tambe nos lo tin den e categoria U-12 Fe- 
menino, e hungador Lesley Cielo kende a 


conoce un tremendo aña 2017 den e deporte 
di ahedrez logrando varios bon conldsta mes- 
cos tambe ta conta pa Thamara Sagastegui. 
Den e categoria U14, Aruba ta conta cu e 
hungador Ilya Stetsenkocu tambe a conoce 
un bon aña 2017 hunto cu Ayden Dirksz, 
Ethan Croeze y Kyell-Jean Antonio. 

Den e categoria U-16, Aruba lo ta fuerte- 
mente representa cu Brian Diaz, kende tin 
varios experiencia den e competencianan in- 
ternacional, hunto cu Diaz lo compti tambe 
Eldrick Donata kende a haci su comeback 
den e deporte despues di tabata algun tempo 


ausente. 

Mester bisa cu e atletanan Sylvi Cabral, 
Leslie Cielo, Ilya Stetsenko y Brian Diaz a 
haya subsidio p’e torneo aki. Cu e delega- 
cion a biaha coach/entrendador Raymundo 
Dijldaoff, mientras lider di delegacion lo ta 
Octavio Croes. 

Un danki sigur na Lotto, e Loteria di Amba 
pa medio di Comision di Subsidio cu a sub- 
sidia e biahe di e atletanan Sylvi Cabral, 
Leslie Cielo, Ilya Stetsenko y Brian Diaz p’e 
Festival Centro Americano y del Caribe den 
e deporte di ahedrez. 

DESPUES di un bon temporada di vakantie 
grandi, Federacion di Aruba Triathlon, ATA lo 
organisando su prome actividad, cu ta un Kids Off 
Road Aquathlon pa muchanan te cu 16 aña. 

E evento di off road aquathlon lo inicia pa 7or di 
mainta y lo tuma lugar na Arashi, e diasabra 26 
di augustus. 

Por participa como individual of den ekipo di 
relevo. Lo bay tin tres categoria di Kids cual ta fe- 
menino/masculino 7-8 aña cu lo core 500 meter 
despues mester landa un total di 50 meter y por 
ultimo core un distancia di 500 meter. 

Den e categoria di 9-10 y 11-12 aña esakinan 
lo mester core llcm despues landa 100 meter y 
completa e evento unda lo mester core 1 km. 

Por ultimo den e categoria di 13-14y 15-16 nan 


lo inicia cu e careda di coremento riba un distancia 
di 1,5km despues landa 200 meter y completa e 
careda cu un coremento di 1.5km. 

Federacion di Aruba Triathlon a conoce un crece- 
mento bou di nos mucha y hobennan cu ta practica 
e deporte aki. Tin algun di nos atletanan hoben 
den e deporte aki ya tin cierto nivel halto di com- 
petencia y ta sobresali den e diferente eventonan 
bishita den exterior. 

Es mas e hoben atleta femenino Rebecca Jansen 
a sali Aruba su atleta di aña 2016 den e categoria 
infantil. 

Un danki sigur na Lotto, e Loteria di Aruba pa 
medio di Comision di Subsidio cu tambe a yuda 
subsidia e evento di Kids Off Road Aquathlon. 


Servicio pa 
Comunidad 


l Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas.584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Dakota 

Pariba di Brug: 

Aloe 


Dokter na Warda 


Pabou di Brug: 
Pariba di Brug: 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


Fbii 

Ihrnr-T! 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 

Joselin Croes di partido POR: 


Si nos no drecha e situacion financiero di 
cada hogar, esaki lo resulta den problema 
social grandi pa henter nos comunidad 



ARUBA tin e porcentahe di divorcio di mas halto di Caribe. Mas y mas nos ta 
mirando cifra di suicidio ta subi na Aruba. 

E cifranan di personanan cu problema di stress y depresion ta alarmante. 
Mayoria di divorcio of problemanan mental ta resulta di problemanan fi- 
nanciero den un cas cual ta conduci na problemanan social di tur hende 
cu ta biba den e mesun cas. 


Ora un tata of un mama di cas tin cu traha double shift y ainda e no por 
cumpli cu su debenan di cada luna, esaki ta conduci na stress y tin ora 
hasta na actonan di desesperacion. 

Mayoria famia na Aruba ta biba di paycheck pa paycheck. Esaki ta trece cu 
ne cu kisas no ta resta placa p’e hoben bay haci deporte of bay les di musica of 
teatro, aunke esaki t’e hoben su pasion y talento cu consecuencia cu e hoben 
tambe ta bira depresivo. Asina mr. Joselin Croes di POR a cuminsa su analisis. 

E realidad actual ta cu e costo di bida na Aruba a subi enormemente 
den e ultimo 10 añanan aki, tanten cu e salario minimo a keda 
casi mesun cos. 

Cuminda a bira hopi caro y no tin control riba prijs ni 
tampoco a amplia e canasta basico. Auto ya no ta un 
luho na Aruba, pero un necesidad, siendo cu ta paga 
entre 22 - 40% na invoerrechten riba auto. 

Gastonan di scol tambe ta subi tur aña. Prijs di awa y 
coriente pa un famia di 4 den un cas cu kisas 2 airco, no 
ta baha di 300 florin. 

Pa ora cu e salario a drenta el a bay mesun dia na 
huur of hypotheek, awa, coriente, cuminda, telefon 
y gasolin. 

E bida duro y dificil aki pa hopi di nos famianan 
Arubiano ta causante di hopi enfermedad, cual 
ta baha e productividad di nos trahadornan cu ta 
bay cu A.O. 

E ta laga nan desanima y energia pa yuda nan yiunan 
of pasa tempo cu nan. Esaki ta resulta den problemanan 
social grandi den nos comunidad, cual ta afecta directamente 
nos turismo cu ta nos unico pilar economico. 


Segun e candidato di POR Joselin Croes, e plataforma e forsa nobo 
POR, tin e famia central. POR ta kier traha pa un comunidad feliz 
na unda cada famia por biba di un forma decente, cu un salario 
minimo igual n’e bestaansminimum, un ciudo di salud inmediato 
y di calidad halto, scolnan gratis pa nan yiunan, créchenan social 
p’esnan di menos recurso, un centro multidisciplinario p’e hobennan 
cu problema di comportacion, centronan di ayudo social den cada 
bario pa yuda e famianan cu ta den problema. 

Scolnan mas largo cu ta inclui arte, deporte, musica, teatro y cod- 
ing. Un comunidad feliz ta subi e productividad di cada trahador 
cu consecuentemente ta subi e productividad di cada compania cual 
ta beneficia Aruba. 

Andin Bikker di e Forsa Nobo: 

POR lo reactiva economia di Aruba y 
crea cuponan di trabou nobo y duradero 



nomico real. 


Den e programa Vision 17-21 un di e 5 pi- 
larnan riba cual ta basa su mes riba dje t’e 
ley di restauracion economico. 


Partido POR a constata por ehempel cu tin 
un averahe di como 500 bouwvergunning 
cu ta tranca. Esald ta miyones di inversion 
cu no ta tumando lugar y cu ta trece cune 
cu entre otro cuponan di trabao no ta wordo 
crea, material di construccion no ta wordo 
cumpra, banconan no ta otorga hipoteca, 
notaris no ta pasando actanan, etc. etc. 
Segun Andin Bikker no mester bay inventa 
e wiel ful di nobo, pasobra e ley di restau- 
racion economico ta algo cu desde 2011 a 
wordo implementa na madre patria Hu- 
landa, y mayoria ley di Aruba ta deriva di 
leynan Hulandes. 


Ora cu Hulanda e aña aki a bay eleccion na 
maart ultimo a crea 4 biyon euro di surplus 
pa por a traha plan nobo pa nan poblacion, 
esaki entre otro a base di nan ley di restau- 
racion economico. 

Pues partido POR a bin cu un plan con- 
creto y realistico di cual ta prueba caba 
cu lo por crea un impulso economico 
nobo pa pais Aruba. 

Y asina na october awor, ora par- 
tido POR asumi gobernacion cu 
bendicion di nos Creador, lo tin 
un asina yama “blue print”, 
esta un plan concreto pa por 
restaura felicidad y trece pros- 
peridad pa nos poblacion. 


E programa di partido POR, e Forsa Nobo, 
cu ta hiba e titulo “Vision 17-21, hunto nos 
POR”, a keda presenta durante un confer- 
encia di prensa. Durante e conferencia mr. 
Andin Bikker a mustra riba e hecho cu via 
un experimento macro-economico sr. Mike 
Eman a endeuda nos pais grandemente. 


Durante debatenan den Parlamento Andin 
Bildcer varios biaha a mustra cu e maneho 
di sr. Eman ta bay contra tur teoria mac- 
ro-economico, ya cu ta prueba mundi- 
almente cu experimentoan similar, via 
cual a trata di reactiva economia dor 
di crea deudanan, a fracasa. 


Sinembargo sr. Milce Eman a lceda 
persisti den esalci y hiba Aruba den e 
abismo financiero actual. 


Constatando e situacion precario den cual e 
maneho di sr. Milce Eman a hiba nos pais, 
Andin Bildcer a mustra cu e plan Vision 17- 
21 ta trece solucionan concreto y realistico 
pa restaura nos economia y baha e deuda 
externo. 


Den e ultimo añanan 2015- 
2016, nos pais a conoce 
un crecemento econom- 
ico negativo. E unico 
manera segun Andin 
Bildcer cu por saca 
un pais for di e 
debe astronomi- 
co, cual ta algo cu 
a wordo prueba 
dor di decadanan, 
ta pa bin cu crece- 
mento eco- 



























26 


AWEMainta Diahuebs, 10 Augustus 2017 


Gerlien Croes, miembro y candidato di AVP 

Ta determina pa duna un 
contribucion eficaz y constante na 
formacion pa eleva nos nivel di bida 

y na conciencia social na beneficio di mayor felicidad pa henter pueblo 



INFRASTRU CTURA riba nos isla ta den un proceso di mehoracion. Cambi- 
onan notabel a tuma lugar durante e ultimo añanan, cu e meta pa haci nos isla 
su infrastructura mas acesibel, conectando districtonan cu otro. 


Edificionanan nobo tambe a bira mas acesibel pa ciudadanonan cu limitacion 
fisico. Cu e fase di transicion aki, di mediocre pa mihor, e desaroyo continuo 
riba nos isla a bira hopi visible, asina e miembro y candidato di AVP, sra. 
Gerlien Croes a duna di conoce. 


Diariamente nos por observa cambionan cu ta tumando lugar tur rond di 
nos isla. Cambionan cu ta inclui no solamente e ambiente fisico, cu nos ta 
biba aden, sino tambe e calidad di bida cu nos tin y ta aspira. 

“Nos ta aspira di realisa pa henter comunidad, un nivel di bida husto y 
humano. Caminda tin educacion pa tur segun su capacidad; salubridad di 
calidad pa tur, incluso p’esnan cu tin un deficiencia di salud di un of otro 
indole. Asina nos kier logra pa nos pais y su habitantenan progresa. 

Nos Pais y nos hendenan ta progresa man den man pa yega na 
mayor felicidad pa tur. 

Un desaroyo asina ta forma e base p’e forsa humano mobilisa 
y carga nos desaroyo social-economico, cu tin cu ya haci nos 
economia nacional mas solido y diversifica. 


Di e forma aki nos kier fomenta mayor participacion y 
contribucion di henter nos ciudadania pa bienestar di tur. 
Nos tin cu tene cuenta y keda den contacto cu otro; y 
conoce necesidadnan di tur sector di nos comunidad, 
pa di e forma aki sostene otro. 

Hoben, adulto, anciano, cu of sin deficiencia, tur tin 
necesidadnan mas of menos specifico, cu nos tin cu 
atende. 

E comunidad cu nos ta aspira ta funciona inclusivo; 
es decir: Ta tene cuenta cu tur y ta sirbi interes di 
tur. Tanto esnan den e proceso di educacion, den e 
proceso laboral, como esnan cu a baha cu pensioen 
caba. 


Nos tur tin cu hiba conciencia di loke ta nos debernan 
comunitario y loke nos kier realisa pa y den nos co- 
munidad. Teniendo semper interes general y interesnan 
specifico di minorianan debidamente na cuenta”, segun 
Gerlien Croes. 


Gerlien Croes ta bisa di ta determina pa duna un contribucion eficaz 
y constante na formacion di e comunidad aki cu lo eleva nos nivel 
di bida y nos conciencia social na beneficio di mayor felicidad pa 
henter pueblo di Aruba. 







AWEMainta Diahuebs, 10 Augustus 2017 


27 


"Pero hunto nos POR trece un cambio drastico" 

Nos ta memey di un crisis social 

Segun Eromil Bakmeyer 


DEN su articulonan anterior 
Eromil Bakmeyer a bin ta señala 
cu nos ta den un crisis social ald 
na Aruba. Esaki awor ta wordo 
confirma den un ‘concept rap- 
port’ di Directie Sociale Zaken 
(DSZ), titula: “Speerpunten 
Meerjaren Beleid 2017-2020 
Directie Sociale Zaken”. 

Hopi famia na Aruba den 
crisis 

Den e concept rapport ald, se- 
gun sr. Bakmeyer ta splica, DSZ 
ta indica cu hopi famia na Aruba 
ta den crisis n’e momentonan 
ald y cu esaki a wordo causa dor 
cu nos economia a bay gradual- 
mente atras, cual a resulta den 
un aumento di pobresa y un 
multitud di problemanan social. 
Den e concept raport ta para 
cu nos famianan ta wordo con- 
fronta cu desempleo, debenan 
halto, problemanan di vivienda, 
problemanan cu educacion di 
nan yiunan of divorcio. 

E concept rapport ta sigui bisa 
cu e problemanan aki por a bin 
dor di e foutnan cometi di e 
personanan mes, pero tambe 
nan ta directamente e resultado 
di e maneho hiba dor di Go- 
biernonan den e ultimo decada 
riba tereno di enseñanza (e ren- 
demento den enseñansa avansa 
ta muchu abao), vivienda social 
(maneho di vivienda social ta 
intransparente), labor (maneho 
di ‘cheap labor’), cao, salario y 
entrada y migracion (‘open door 
policy’). 

Segun DSZ e turismo di Aruba a 
conoce un crecemento, pero no 
tur hende por a disfruta di esaki 
proporcionalmente. 

Si esaki no ta suficiente alar- 
mante, sr. Eromil Bakmeyer ta 
continua, DSZ tambe ta indica 
cu 4 di cada 10 hoben no ta 
caba su scol secundario, loke tin 


su consecuencianan den futuro, 
manera cu nan tin menos tempo 
pa nan yiunan despues, pasobra 
nan mester traha mucho hopi of 
no tin trabao mes y ta saca nan 
frustracion riba nan yiunan. 
Nos Minister di Labor, sr. Angel 
Bermudez, den un comunicado 
recien a subraya esaki tambe cu 
cifranan, indicando cu n’e mo- 
mento nan aki tin aproximada- 
mente un 900 hoben sin trabao. 
E concept rapport di DSZ ta 
sigui bisa cu dor cu e costo di 
bida ta resulta mucho halto y 
nan tin stress pa mantene nan 
mes y nan famia, nan ta cay den 
abuso di alcohol y droga, den vi- 
olencia domestico, den debenan 
halto, den isolamento social, 
den abuso di nan grandinan y 
asina mas. 

Ademas, DSZ ta señala tambe cu 
Aruba ta confrontanto ‘vergrij- 
zing’ rapidamente, un proble- 
matica cu sr. Eromil Bakmeyer 
a trece dilanti recientemente 
tambe. 

Nos tin cu reforma nos sis- 
temanan drasticamente 

Sr. Bakmeyer ta indica cu no ta 
na su persona pa amplia riba e 
concept rapport extenso di DSZ, 
pero e ta contento di wak cu un 
instancia importante manera 
DSZ ta tuma e paso pa bati 
alarma riba e problematicanan 
social aki na Aruba y cu nan ta 
pidi pa un dialogo y un relacion 
di trabao y cooperacion mas 
estrecho cu departamentonan 
di Gobierno (e.o. Enseñansa, 
Infrastructura, Economia y 
Husticia), otro instancianan 
(e.o. DAO, DPL, CBS, FCCA, 
WGK) y organisacionnan social 
(e.o. CEDE Aruba, Centronan 
di Bario, Fundacion pa Hende 
Muher den Dificultad, Telefon 
pa Hubentud) pa por yega na 
reformanan social substantial y 



manehonan mas efectivo. 

Sr. Eromil Balaneyer ta comparti 
e preocupacion grandi cu ta biba 
den nos comunidad y cerca nos 
instancianan riba tereno social 
encuanto e magnitud di e pro- 
blemanan social riba nos isla y e 
ta indica cu el a drenta politica 
hustamente cu e enfoke pa yuda 
traha riba solucionnan hunto cu 
tur e partnernan strategico. 
Hunto nos POR! Pero nos mes- 
ter cuminsa awor. Nos mester 
admiti cu nos tin problemanan 
grandi, nos mester ta ‘zelf lcri- 
tisch’ pa wak unda e knelpunten 
ta, nos mester ta dispuesto pa 
scucha otro, nos mester dialoga 
abiertamente y efectivamente y 
nos mester yega na haci e cam- 
bionan necesario. 

Pa logra esey nos mester cumin- 
sa traha hunto. Mescos cu den 
cuido medico, preveni ta mihor 
cu lamenta. 

Duna ayudo y cuido despues cu 
e problema a yega na su ‘boiling 


point’ semper ta hopi mas caro y 
no ta efectivo. Nos mester POR 
traha hunto pa duna ayudo pre- 
ventivo n’e gruponan mas vulne- 
rabel den nos sociedad, pa evita 
cu un problema social presenta 
of escala, sr. Eromil Balcmeyer 
ta termina. 


RICIBI 

AWEMAINTA 
TVR DIA DEN 

Registra awo! 

Manda bo e-mail na 
noticia@awemainta. com 

E candela di Bida 

scirbi pa Nelson Quandt, candidato no.9 riba lista di ReD 



MI a lanta cu un sentimiento di tension, 
miedo, peso y ansha. Mi a wak e peso y 
responsabilidad cu mi a pone riba mi mes. 
Mi tin un vision pa y cu pueblo di Aruba. 
Un vision cu ta posibel cu ReD Democrat- 
ico. Un vision unda cu principio, respet y 
humildad ta reina riba e pais aki. Esaki no 
ta un vision of soño cu ta imposibel. 

Esaki ta un vision cu nos tur tin den nos man 
pa logra. v\mi so no por haci esaki posibel, 
pero mi por sende un candela den cada un 
di nos pa hunto nos por logra esald. 

Un candela cu tin den cada un di nos, pero 
cu no ta tur hende sa. Un candela cu unabes 

cu esaki sende bo lo 


representa honor, respet y corahe. Esun cu 
maske bo ta duda, tin miedo of ta insigur, 
e ta mustrabo y guiabo e caminda. 

Huntu cu Partido Partido Red Democratico 
nos a entrega lista pa election 2017. Ta di- 
lanti nos ta bay. No tin “bay bek” awor, no 
por sconde y mester para firme pa locual cu 
mi ta papia y para pe. 

Mi a priminti y awor mi tin cu cumpli. Mi 
a duna mi palabra y esey ta conta pami. Sin 
mi palabra kende mi lo ta? Cumpli cu bo 
palabra ta forma bo caracter. 

Ta facil pa para un banda y wak, keda scondi 
den e masa, of duna bo opinion y huzga. 
Esei ami tambe a haci, pero ora cu bo bira 
consciente di esey bo ta realisa cu bo tin un 


Pone esey un banda y busca e cosnan cu ta 
traha pa nos tur, bo persona y otro. 

E mundo no ta dimi so of dibo so, mundo 
ta di nos tur. Ta hunto nos tin cu comparti 
esaki. 

Mi tarea cu mi a pone pami mes no ta un 
facil, esey mi sa, pero na mes momento mi 
ta sigur cu esaki lo logra. E lo logra ora cu 
nos cada un cuminsa mira kico nos ta haci 
di berdad, cada acto tin su consecuensia. 
Pa bo mes, bo ser keri y pa nos tur. E ta 
logra ora cada un di nos tuma e reto. E reto 
pa bay dilanti, progresa, solidarida y para 
pa locual bo ta kere. 

E lo logra pasobra mi ta lcere den nos pueblo. 
Sende e candela cu bo tin paden y tuma e 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com £¥, www.facebook.com/awemainta 583-1400 á 583-1444 


— 

Di acuerdo cu Evelyn Wever-Croes: 

Pensionadonan ta decepciona den Mike Eman 

MEP lo duna prioridad na pensionadonan 


LIDER di Partido MEP Evelyn Wever- 
Croes den conferencia di prensa a trece 
dilanti cu pensionadonan ta decepciona 
den Gobierno di Mike Eman. Nan ta sinti 
cu nan a wordo lubida y perhudica p’e Go- 
bierno na mando, y Gobierno no ta paga 
nan loke mester paga nan. MEP lo duna 
e pensionadonan prioridad. Ata aki algun 
di e puntonan cu MEP lo duna prioridad, 
mesora cu MEP drenta den Gobierno. 

CREA MAS CAPACIDAD PA CUIDO 
DI NOS GRANDINAN 

Mas y mas di nos grandinan no por keda 
biba na cas, y mester bay biba den un cas di 
cuido. Lamentablemente e capacidad actual 
no ta suficiente y nos grandinan mester 
warda largo prome cu por haya un lugar den 
un cas di cuido. 

Esaki ta causa hopi biaha problema den 
famia y por afecta e calidad di cuido di nos 
grandinan. 

MEP lo amplia e capacidad di cuido, 
p’asina por brinda mas di nos grandinan 
oportunidad den casnan di cuido, cu cuido 
especialisa. 

DOKTER SPECIALISA DEN CUIDO 
PA NOS GRANDINAN 

Actualmente no tin suficiente dokter na 
Aruba cu ta specialisa den cuido di nos gran- 
dinan, geriatria. Cu mas geriatra na Aruba, 
bo por wordo garantisa un mihor cuido. 

E geriatra lo sa di referi pacientenan mas 


liher na demas specialistanan, p’asina bo 
no tin nodo di warda asina tanto prome cu 
wordo atendi pa un specialista. 

ELIMINA COBRANSA DI BELAST- 
ING RIBA PENSIOEN DI BIEHES 

Pensionadonan t’esnan cu mas a wordo 
castiga cu cobransa halto di belasting, ora 
nan tin mas cu un pensioen of otro entrada. 
MEP lo cambia e ley pa elimina e belasting 
riba e pensioen di biehes, y asina bo no ta 
haya mas cobransanan halto asina den caso 
cu bo tin mas entrada. 

Nos ta di opinion cu nos grandinan a traha 
duro caba, y a paga suficiente belasting caba. 
Nos kier pa nos grandinan por gosa di nan 
seneltud contento, y pesey nos compromiso 
ta pa alivia e peso financiero ald. 

Tambe nos ta di opinion cu nos mester ga- 
rantisa cu tur pensionado cu tin solamente 
pensioen di biehes, no tin nodo di yena 
nan formulario di Inkomstenbelasting mas. 
Esaki ta trece mas alivio pa pensionadonan. 

REBAHA PRIMA AZV RIBA PEN- 
SIOEN 

Entrante 1 di januari 2011 Gobierno di 
AVP aumenta e prima di AZV di 9.5% pa 
11.5%, yna2015 abaha esakina 10.5%, un 
medida cu a dal nos pensionadonan duro. 
Como pensionado, abo mester paga e prima 
aki completamente. 

Un persona cu ta den servicio di un doño 



di trabou ta paga 1.6%, y su doño di trabou 
ta paga e sobra, pero un pensionado mester 
pagu’e completo. 

No ta tur pensionado ta paga e prima ald, 
pasobra SVB ta paga e prima di AZV p’esnan 
cu tin un pensioen di biehes solamente. 
Pero si bo tin mas entrada, ta abo mes mes- 
ter paga esaki. Pesey partido Movimiento 
Electoral di Pueblo lo rebaha e peso di e 
prima di AZV p’e pensionado. 

NOS GRANDINAN LO HAYA PREF- 
ERENCIA NA OFICINANAN DI GO- 
BIENO Y BANCONAN 

Partido MEP lo traha pa inculca den nos 
comunidad mas respet y atencion pa nos 
grandinan. Pa duna nos grandinan prefer- 
encia ora nan ta para den rij, pa crea rijnan 
especial pa nos grandinan ora di bay ofici- 
nanan di Gobierno of banconan, pa educa 
nos hobennan pa lanta y laga un hende 
grandi sinta si no tin mas lugar di sinta, pa 
trata nos grandinan cu cariño y pasenshi. 


Plan di atake contra criminalidad ta 
unidad di pensamento triangular 


WILLEMSTAD - Plan di urgencia di 
Ministerio di Husticia a resultá den pensa- 
mentonan conhunto cu Minister Girigorie y 
Cuerpo Policial y Ministerio Publico. 

Aki tin 3 punto cu ta resaltá cu preferible- 
mente e Hefe di Polis no lder mencioná den 
detaye. Pero ta trata aki di atendemento cu 
seguridad di un manera integral. Esald kier 
men atendé cu e factornan cu ta causa cu 
nos hóbennan ta cay den gara di crimen. 
Anto aki no ta bay pa un asercamento sola- 


mente di Polis sino tur Ministerio. 
Gobiérnu segun señor Sambo ta dal stapnan 
den e direccion aki, p.e. cu combatimento 
di pobresa. 

Atendiendo cu e tema aki segun e Hefe 
di Polis ta kita algo di e tera fértil cu tin 
aworaki y cu ta causa criminalidad. 

Un otro punto ta cu hunto cu partnernan 
stratégico den region, esta Koninklijke 
Marechaussee y RST, forma teamnan con- 
hunto pa haña un bista di e structuranan tras 


di e liquidacionnan, pues cua t’e gangnan cu 
ta tras di e actonan aki y con nan ta operá. 
Ta di e manera ey ta atacá e problemanan. E 
di tres manera ta pa analisá e camindanan cu 
ta canando te asina leu y intensivá den caso 
cu ta necesario. Ta bay na sitionan caminda 
cu Cuerpo Policial ta pensa cu crimen por 
tuma lugar. 

Como tal esaki t’e motibo cu durante luna 
di juli a produci un cantidad récórd di de- 
tencion. 

"pmefuxi 


Cumana #44 
E: royalfuneralhome@h otmail.com 



Tel: 586-4444 / 733-2906 
/ 593-0857 / 731-5847 



Cu inmenso tristesa na nos curason, nos ta participa 
fayecimento di : 


JACINTA RUFINA 
COFFI-KOCK 

Mihor conoci como Rufina 
*Aruba, 9 september 1941 
t Aruba, 5 augustus 2017 


Su yuinan: Ernand Coffi y lleana Labega 
Michael y Detty Coffi-Wever 
Geraldine Coffi 

Su rumannan: Loreto y Greta Kock - Croes 
Aura y Chris Thielman - Kock 

Su subrino y subrinanan: Suzette Kock y famia 
Arlene y John Hogan y famia 
Gregory Kock 

Chris y Elsa Thielman-Rasmijn y famia 

Johnny Thielman y famia 

Gilbert Thielman y famia 

Marijsella y Rudolf Croes-Thielman y famia 


Iha: 


Rufina Rasmijn- Helder 


Su cuñanan: Carmen “Mamita” 

Bislip-Gravenhorst y famia 
Marianne Coffi-Aakster y famia 

Tanta grandi: Annette “Tanta Nechi” Maduro y famia 

Omo y Tanta: Armando Lampe y famia 
Stella Lampe y famia 

Su amiga/amigonan: EugeniaTrompy famia 
Sarita Lambrinos y famia 
Eda Thiel-Kock y famia 
Aida Briezen-Ridderstap y famia 
Jane y Bubu Pourier y famia 
Bernadette y Timoteo Willems y famia 

Amigo di cas: Charlie Bateman y 
famia na Naples, Llorida 

Su subrina cu a cuide cu amor te na ultimo momento 
: Marijsella Croes -Thielman 
Su Primo y Primanan 

Tur bisiñanan: Pourier, De Cuba, Levestone, 

Chehin, Irausquin, 

Geerman, Thiel, Arends, Lingal, Briezen y Gomez 
Demás famia : 

Kock, Coffi, Wever.Croes, Thielman, Bislip, Graven- 
horst, Craane, Helder, Lampe, Maduro, Aakster, 
Willems, Leonardo, Wesseling, Winklaar, Landwier, 
Precilia, Labega, Rock, Kusmus, Oduber, 

Ta invita pa acto di entiero cu lo tuma lugar na Royal 
Luneral Home diasabra 12 di augustus 2017 di 9’or 
pa 11 ’or di mainta. Despues lo sali pa Santana 
Catolico na Sabana Basora, 

Lo tin oportunidad pa tuma despedida di Rufina na 
Royal Luneral Home na Cumana diabierna 11 di 
augustus 2017 for di 7’or pa 9’or di anochi. 

Enbes di flor lo tin un box disponibel pa donacion pa 
Edmund Harms Loundation, 

Lamia ta pidi comprenshon pa motibo cu lo no por 
tuma condolencia na cas, 









Cel 


Cumana 76 
Oranj estad, Aruba 
Tel: 588-6699 
Fax: 588-6698 
593-0857/560-1403 



Salmo 23 

Señor ta mi wardador, pues min tin falta di nada, e ta hibami 
na fuente di awa bibo pa mi bolbe haya forsa. 

Cu inmenso dolor na nos curazon nos ta anuncia fayecimento 
di nos tata, welo, omo, suegro : 


sr. Marco 

Evangelista Donata 

mihor conosi como "Buchi" of "Mache". 


Na nomber di su 
Esposa tSeferina Donata - v/d Biezen. 

Su yuinan :lsidro y esposa Aida Donata - Krosendijk 
David y esposa Judith Donata - Wever 
Ronny y esposa Ruthmila Donata - Granadillo 
Michael y esposa Carmen Donata - Gonzalez 

Manera un yui : Tina V/d Biezen 

Su nieta y nietonan : Angella y Richard Llanegin 

-Donata 

Aylward y Danielle Donata - Ruizendaal 
Quillan Donata 

Luizanne y Marvin Stamper - Donata 
Lysandra y Jean-Carlo Reyes - Donata 
Rachell Donata 

Manera nieta y nietonan : Alexis Chaljub y famia 
Elaine Geerman y famia 
Edgar Maduro 
Edson maduro 

Su ex suegra : Maria Geerman y famia 
Su bisanieta y bisanietonan : Riangela, Riangelo, Naomi, 
Brayden, Jordan, Ryzon, Noah, Jeaun, tTyler, Clifton, 
Jayton, Connor,Shawndrick 

Su Rumannan: tSr Luis Beltran Donata y 
esposa Maria y famia 
tSra Rosa V/d Biezen - Donata y famia 
tSra Iginia Donata y famia 
tSra Andrea Jansen - Donata y famia 
tSra Setervilia Lranken - Donata y famia 
tSr Dominico Donata y famia 
tSr Marcelo Donata y famia 
tSr Teodor Donata y famia 

Su Suanan y Cuñanan : tSr Lodowijk V/d Biezen y famia 
tSra Rosa de Lima Donata - V/d Biezen y famia 
tSra Hermelina Maldonado V/d Biezen y famia 
tSr Efigenio V/d Biezen y famia 
tSra Lucia Koolman - V/d Biezen y famia 
tSr Hypolito V/d Biezen y famia 
tSra Iginia V/d Biezen 

E bon amigonan di cas mescos cu yui: Glenroy Lake, 
Remi Llanegin, Lrans Hart. 

Su bon amigo Pancho Thiel 

Su Dr di cas stima : Dr Kelvin Cayama - Perez 

Su sobrina y sobrinonan , primo y primanan, su ihanan, 
bisinjanan, amigo y conocirnan, su comer y compernan, 
ex coleganan di Lago y AMC Unicon y demas famia 
Donata, V/d Biezen, Jansen, Maduro, Helder, Kwartz, 

Ras, Lranken, Rozenberg, Robert, Krosendijk, Llanegin, 
Wever, Hoevertsz, Ruizendaal, Granadillo, Kock, Reyes, 
Stamper,Gonzalez, Croes 

Acto di entiero ta tuma lugar diahuebs 10 di augustus 
2017 for di 9’or pa 11 ’or di mainta na misa Santa 
Lilomena na Paradera, despues saliendo pa Santana 
catolico Paradera. 

Adres pa condolencia ta diaranson 9 augustus pa 7 or pa 
9 or na Aurora Luneral Home 

Disculpa nos si den nos tristesa nos por a lubida un of 
otro famia. 



Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”, 

Salmo: 23 

A fayece inesperadamente na Colombia 



Sr. Simplicio Eloy Oduber 

Miho conoci como Loy, 

*2 di maart 1936 f3 augustus 2017 
Viudo di sra. Emma Oduber Bermudez. 


Su yiunan: 

Eloy Giovanni y Xinia Oduber Madriz 
Gregory Oduber y Deborah Lejuez 
Charlene Oduber-Bermudez 

Yiu di crianza: Cedric Yarzagaray y Jeslaine Niles 

Ruman nan: Elio Oduber y famia, Stella Oduber y 
famia. 

Nieto y nietanan: 

Sebastién Oduber Quesada 
Samuel Oduber Quesada 
Elisa Oduber 

Mescos nieto y nietanan: Marcela Madriz, Cedelaine 
Yarzagaray y Jeaengelly Niles, Ariana y Alejandro Gei, 
Angela y Derek Winterdal, 

Mama di su nietonan: Yorleny Quesada Castillo 

Cuña y swa nan: Menita Oduber Yarzagaray y famia, 
Quirino Bermudez y famia, Aura Brenes Bermudez y 
famia, Beatriz Bermudez y famia, Donaldo Bermudez y 
famia, Maria Bernadina Bermudez y famia, Evelina 
Bermudez y famia, Yolanda Bermudez y famia, Arlene 
Bermudez y famia. 

Sobrino y sobrinanan y nan famia. Primo y primanan y 
nan famia, 

Bisiñanan pega: famia Geerman, famiaXie, famia 
Boekhoudt. 

Lamianan: Oduber, de Mey, Bermudez, Croes, Madriz, 
Lejuez, Quesada, Avendaño, Castillo, Yarzagaray, 

Niles, Heronimo, Lacle, Morgan, van Bockhove, 
Llanegin, Poiez, Vrolijk, Angie, Tromp, Zeidan, de Cuba, 
Kelly, Gonzalez, Rustveld, Capelo, Engstrom, Ignacio, 
Dirks, Punselie, Bernadina, van de Kamp, Kadir, 
Maduro, Leiruz, Shahwan, Lara, Zumbado, Brenes, 
Gharib, Saladin, Lenard, Chirino, Harms, Gomez, 
Winkel, Leliciano, Danje, Boye, Dubero Quilotte, 
Maxwell, Diaz, Bikker, Lrias, Mauricio, Winterdal, Gei. 

Ex coleganan di Lago, Coastal, Valero, Tiki Tiki 
restaurant y Divi Hotel. 

Nos disculpa si pa motibo di tristeza nos por a lubida di 
agrega algun famia. 

Acto di entierro lo wordo anuncia despues, 

Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Gradidniento v Invitadon 

Pa medio di esaki famia Maduro kier a gradici tur 
esnan cu na un manera of otro a duna nos sosten, 
consuelo y forsa durante e tempo dificil cu e 
fayecimento y entiero di nos defunto stima: 



Sr. Arsenio Maduro 

Mihor conoci como: “Jim” 

Un danki na un y tur cu a manda carchi, telegram, 
krans, whatsapp, email, message via facebook of a 
hasi yamada telefonico. 

Tambe na Aurora Funeral Flome 
pa cu su bon servicio y atencion. 

Boso muestra di atenshon tabata un 
gran Consuelo pa nos. 

Na mes momento nos ta invita famia, 
bisiña-, amigo- y conocirnan 
pa compaña nos na 3 Santo Sacrificio di Misa 
diabierna 11, diasabra 12 pa,7’or di anochi y 
diadomingo 13 di augustus 5’or pm a na misa Santa 
Filomena na Paradera. Despues di ultimo misa lo tin 
un rosario na cas; Paradera # 92. 

Boso presencia ta altamente aprecia. 







Cumana 76 
Oranjestad,Aruba 
Tel: 588-6699 

“Dios ta Amor.. .y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por steuns di loke Señor ta hasi” 

Cu hopi dolor na nos curazon nos kier participa 
fayecimento di : 


I 

- + 





Elisabete Lausman Teixira 

Mihor conoci como “Bete” 

*09-11 -1953 - 108-08-2017 

Acto di entiero lo wordo anuncia despues 


AWEMAINTA ta acepta publicacion di comunicado di prensa (press release) acompaña 
cu foto digital asumiendo cu e persona of e instancia cu a somete e comunicado di prensa 
pa publicacion tin derecho of autoridad pa publica of usa e material digital cu a ser somete 
pa publicacion. E presentacion di e comunicado di prensa pa publication den AWEMainta 
ta ensera cu e persona of instancia ta asegura cu e tin derecho of autoridad pa publica e 

material digital y cu e ta acepta sin ningun 
reserva pa indemnifica y proteha AWE- 
Mainta por completo contra di cuallcier 
demanda of causa pa daño y prehuicio cu 
ta ser alega contra AWEMainta pa motibo 
di cualkier violacion di derecho di autor, 
cualkier otro derecho intelectual of otro 
derecho civil of contractual. 

Gerencia 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Siguramente bondat i miserikórdia lo 
siguimi tur e dianan di mi bida, i lo mi biba den e 
kas di Señor pa semper. 

Salmo 23:6 

Cu tristeza na nos curazon nos ta anuncia 
fayecimento di: 



Sra. Vda. Estrolita 
Croes-Lumenier 

Mihor conoci como “ Chaita” 

*14-03-1927 -107-08-2017 

Na nomber di su : 

Yiunan: Thelma y Lino Thodé - Croes 

tRegina y tJuan Koolman - Croes 
Dufi y Ella Croes - Filiciana 
tMaiky y Rosa Croes - Rodriguez 
Chai y Blanca Croes- Perez 
Donald Croes 
Gloria Croes 

Nietanan stima : Rouxana de Weever- Koolman 
lliana Browne - Croes 

Nieto stima: Maurits Croes 

Tur su demas nieto(a)nan, bisanieto(a)nan y 
tataranieto(a)nan. 

Cuñanan : Sra. Vda. Ida Lumenier - de Mey 
Sra. Vda. Edita Lumenier- Franken 

Subrina stima : Shirley v/d Biest 

Demas subrino(a)nan, Primo(a)nan y demas famia y 
conocirnan. 

Un danki special na e zusternan di Wit Gele Kruis, 
Zuster Amama y su bon amigonan di Centro Kibraha- 
cha. 

Acto di entiero lo tuma lugar na Kerki Protestant na 
Piedra Plat diasabra 12 di Augusus 2017 di 9’or pa 
11 ’or di mainta. Despues lo sali pa Santana Protestant 
na Piedra Plat. 

Condolencia lo ta na Aurora Funeral Home diabierna 
11 di Augustus 2017 di 7’or pa 9’or di anochi. 

Enbes di krans lo tin un box desponibel na Kerki 
Protestant pa un donacion pa Centro Kibrahacha. 

Disculpa nos pero despues di entiero nos no ta ricibi 
bishita di condolencia na cas, 


9 ° 

With Thankfulness for a beautiful life well lived. 

It is with great sadness that we announce the passing 
of Ms. Julie, mom, auntie Julie are some of the names 
she was well known as throughout her 97 years of life. 
Mom passed away peacefully at home. 



Juliette Phelomen Fontaine 

Better known as: “Ms Julie” 

*21 -07-1920 - 103-08-2017 

She was predeceased by her: 

Life partner: tTheodore (Myo) Toussaint 


Children: 


Siblings: 


Clem Francis and wife Wavel 

Ruth Musgrave and husband Randy 

tNathalie 

tJunie 

Franklin Lamonthe and wife Dientje 
Jennifer (Suzie) Herman 

fFlorita 

tJones 

tSeford 

tBobby 

tCynthia 

tDenise 

Carmie 

Thelma 

Herbert 


Loving nieces an nephews too 
great to mention them all. 

Cousins: Angus, Savarina and children; 

Karina and children 

Friends like family: Pozner family, 

especially Millie and Ike, 

Rebecca and family 

Funeral service will take place on Saturday August 
12th, 2017 at Aurora Funeral Home from 2 to 4 pm, 
then will be taken to the cemetary Sabana Basora 

Condolences: Friday August 11th from 7 to 9 pm 

Please no reception to follow as per family’s request. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Den Bo, Señor, mi ta busca mi refugio; 
Nunca lo bo brongosa mi, 

Bo ta husto, p’esey Bo ta libra mi, 
Den Bo man mi t’entrega mi spirit. 

Mi tin sigur cu Bo ta salba mi. 
Salmo 131:1 


Cu hopi tristeza pero conforme cu boluntad di Dios, 
nos ta participa fayecimento cristianamente di: 



Roland Marcelo Croes 

Mihor conoci como: “Roy of Molando 
*29-01 -1948 - f06-08-2017 


Na nomberdi su: 
Mayornan: 


Rumannan: 


Ex-esposa: 

Iha: 

Bon amiga: 


fFrancisco Croes 
fCleothilda Croes-Rasmijn 

fTheodoro Croes y Baukje 
fMarcelo “Chelo” Croes 
fJanchi Croes 

tlsolina T. Ras-Croes y tBenny 

tThomas “Tommy” Croes y tSira 

Rosa Croes 

tFrancis Croes 

tMaria y tHaime Yarzagaray 

Daniela Cabrera 

Ryan Dania 

Ethel Yarzagaray y famia 


Sobrino y sobrinanan stima, sobresobrino y sobresobri- 
nanan, primo y primanan, amigonan, conocirnan y 
personal di cas cuido y alegria pa nos grandinan 


Demas famia: Croes, Rasmijn, Ras, Chamorro, Angela, 
Geerman, Besaril, Yarzagaray, Giel, Maduro, Tromp, 
Kock, Werleman, Lopez, Cabrera, Dania, Webb, 
Koolman 

Nos ta pidi nos disculpa si den nos tristesa nos por a 
lubida un of otro famia. 

Acto di condolencia y entiero ta tuma lugar diahuebs 
10 di augustus 2017 na misa Inmaculada Concepcion 
di 2’or pa 4’or di atardi, despues saliendo pa Santana 
De Vries na Sta. Cruz. 


Despues di entiero no ta ricibi bishita di condolencia na 
cas. 


Aparte di confirmá liquidacionnan... 


Autoridadnan tin 
silencio hermetico riba 
nan strategia 



WILLEMSTAD - Den su introduc- 
cion en conexion cu e suseso tristo 
di e caso di matansa den e bario di 
Buena Vista dialuna ultimo, Minis- 
ter Presidént Eugene Rhuggenaath 
a expresá palabranan di pésame na 
famianan di e difuntobnan y tambe na 
pueblo di Corsou completo p’e inmenso 
dolor cu e suseso aki a causa. 

Igual Minister di Hustisia mr. Quincy 
Girigorie a haci. E1 a bishitá e sitio e 
mesun anochi pa pone su mes na al- 
tura di loke a pasa, pero el a constatá 
un situacion nada agradabel, pero el 
a mira y experenciá e dolor cu ta biba 
den famianan. 

Polis y Slachtofferhulp a haci un trabou 
grandi pa atendé cu famia y conocirnan 
cu tabata presente pa por pasa riba e 
situacion agudo di e momento. 

Mientrastanto e investigacion ta andan- 
do y esey mes ta pone cu no ta prudente 
pa duna mas informacion al respecto. 
Den e dianan benidero lo suministrá 
mas informacion via e vocero di Polis 
sr. Reggie Huggins, kende diamars a 
duna un bista di kico precies a sosodé, 
cuminsando cu e yamada telefónico cu 
a drenta na Warda di Polis den oranan 
di anochi informando di e tiroteo na 
Jamaicaweg. 


E unidad di Polis cu a yega promé n’e 
sitio a haña vários ciudadano na suela y 
mesora a laga sera e área pa por atendé 
debidamente cu e situacion. 

A constatá cu 4 persona ya fayecé n’e 
sitio, miéntras tabatin 2 otro victima a 
keda transportá cu autonan particular 
pa policlinica, mientras cu 4 otro vic- 
tima n’e sitio a keda atendé pa personal 
di ambulance. 

A hiba nan policlinica pa ricibi trata- 
mento médico avansá. Diamars e vocero 
policial a duna 3 nomber di victima, 
pero ayera mainta a lceda di duna e 
di 4 nomber, pasobra e mester keda 
reconocé oficialmente ainda. 

A operá un di e sobrebibientenan y 
su situacion ta basta stabil. Mirando 
e cantidad di huls cu a haña n’e sitio 
por conclui cu a haci uzo di arma of ar- 
manan automático. E cashinan di bala 
cu a keda atras a keda confiscá. 

E resto ta historia: Na Shut a haña un 
auto na candela, cu te auto cu e sos- 
pechosonan a uza pa cometé e matansa, 
mientras cu lo confiscá mas vehiculo. 
Finalmente e vocero di Polis a haci un 
yamada na publico pa duna informa- 
cion haciendo uzo di e numbernan 917 
y 108. 

Cu beca di Aruba Symphony Festival 

Pianista Arubiano Jonathan 
Ortega a ricibi les di Edith Peña 

Skirbi pa: Clyde Harms 



PROME di augustus e hoben pianista Arubiano Jonathan Ortega 
a biaha pa Hulanda caminda e lo drenta Fontys Conservatorium na 
Tilburg. Danki na e esfuersonan di Johnny Croes, vice director di 
Scol di Musica Rufo Wever, (y docente di Jonathan pa shete aña) 
durante e festival cu a termina dia 29 di juli, Jonathan a ricibi un 
beca di Aruba Symphony Festival pa su lesnan di e maestra Edith 
Peña. 

Jonathan a nace na Colombia y a bin Aruba na edad di 9 aña. Na 
edad di 14 aña Jonathan a cuminsa les serca Albert Croes na Scol 
di Musica Rufo Wever. Despues di un aña el a cambia pa Johnny 
Croes. 

Pa e por a toca piano Jonathan mester a supera un problema fisico 
serio pa un pianista, aunke chikito pa otro. Su duim di man drechi 
ta mal forma y no ta funciona manera un duim normal (e no por 
a toca “den octaaf’), pero cu hopi ehercicio y perseverancia el a 
logra di recupera 100 por ciento uzo di e duim. 

Johnny a reconoce un talento grandi den su studiante nobo y Johnny 
no solamente a dun’e les, el a yud’e den hopi otro manera pa e por 
a desaroya su talento. 

Jonathan a bira manera un “protégé” di Johnny Croes. Como cu 
Jonathan tabata traha y no tabatin un piano, Johnny a haci masha 
hopi pa pone un piano na disposicion di su studiante. E1 a regla cu 
Biblioteca Nacional y Cas di Cultura pa Jonathan uza nan grand 
piano. 

Jonathan tabata practica 5 pa 6 ora pa dia. Johnny tambe a pone 
su propio apartamento bashi na Papilon na Jonathan su disposicion 


na unda e tabata practica te den anochi laat, hopi biaha te 2’or di 
marduga! 

Despues di gradua di Colegio, Jonathan a drenta Universidad di 
Aruba, pero el a realisa cu su pasion ta musica y musica ta su bida 
y el a dicidi di prepara su mes pa un bida di pianista profesional 
di musica clasico. Aki Johnny a conseh’e pa e cuminsa tuma les 
di Armand Simon kende ta na un nivel basta mas halto y cu lo 
por prepara Jonathan pa drenta un conservatorium. Fundacion Pa 
Talento Musical Donny Laclé a yuda cu un beca pa paga Da Vinci 
Academy. 

Jonathan a keda encanta cu su lesnan durante e Festival di Edith 
Peña, e maestra Venezolano di piano. “No solamente cu Edith 
a siña mi hopi cos tocante tecnica, pero el a inspira mi y motiva 
mi pa mi haci esfuerso maximo pa mi yega na mi meta di bira un 
pianista di musica clasico na nivel mundial”. 

Comentarionan di Edith Peña tocante su alumno Arubiano tambe 
ta impresionante. Edith a keda masha impacta pa e pasion y dedi- 
cacion cu Jonathan tin pa tocamento di piano. Edith a declara cu 
Jonathan tin hopi talento y cu su estudio na un conservatorium e 
lo por bira un pianista di nivel mundial. Edith tambe a mira loke 
Johnny Croes a detecta ocho aña prome. 


Nuevo Mundo Foundationy Aruba Symphony Festival ta orguyoso 
di por a contribui un poco na Jonathan su desaroyo musical y ta 
dese’e hopi exito na Tilburg. clydeharms@yahoo.com 

Recordando 40 aña di Augustus Scur: 

Ta danki n'e accionnan di Augustus 
1977 nos pais ta gosando awe di su 
libertad, su Status Aparte 



E luna aki, esta Augustus 2017 nos ta re- 
corda cu 40 aña pasa nos pueblo a lanta para 
pa defende cu alma y curpa su autonomia, 
su libertad. 

Historia ta mustra cu den e eleccion di 
Staten di dia 17 di juni 1977 partido MEP 
un biaha mas a gana den forma aplastante 
obteniendo 5 di e 8 asientonan. Cu e victoria 
aki e pueblo Arubano a ratifica e mandato 
na MEP pa sigui cu e lucha pa libertad di e 
pueblo aki. 

Despues di e victoria ald ningun hende na 
Aruba por a imagina loke ta bay sosode. 

E Formador di Gobierno Central, sr. Boy 
Rozendal a maniobra di tal forma pa laga e 
partido mayoritario MEP for di Gobierno, 
esta sin respeta e decision di e electorado 
Arubano. 

PRINCIPIO Y PRESTIGIO 

Pueblo mirando cu un partido minoritario di 
Aruba, esta PPA a drenta Gobiemo Antiyano 
lagando MEP completamente afor, a dicidi 
bao guia di Betico Croes hunto cu Gobierno 
Insular y gremionan pa lanta protesta y pa 
respeta nos electorado Arubano. 

“MEP ta un partido di principio y prestigio 
cu no ta bay mendiga pa drenta Gobierno. 
Entrante dialuna accionnan lo cuminsa. Lo 
bay tin escalacion di e accionnan, cual lo por 
desemboca den un independencia total di 
Aruba”, tabata palabranan fuerte y decidido 


di nos Libertador e tempo ey. 

DOS SINDICALISTA ENCARCELA 

Riba un dia manera awe 10 augustus, 40 
aña pasa, dos sindicalista, esta Presidente 
di IOWUA, sr. Chinto Geerman (dfm) y 
sr. Juan Yarzagaray a ser encarcela pa mo- 
tibo di un pamfleta cu nan a emiti dia 9 di 
augustus 1977. 

Den un reunion urgente cu a ser teni e ano- 
chi ey na Centro di Bario Noord, a dicidi 
cu lo bay Warda di Polis na Playa pa exigi 
libertad di e dos sindicalistanan aki. 
Hendenan tabata furioso y tabata tira piedra 
riba e Polisnan. 

Despues a bay protesta dilanti cas di Of- 
ficier van Justitie Arps. Durante e anochi 
ey a sigui reunionnan maratonico entre sr. 
Betico Croes, e lidernan sindical y sr. Arps 
na Bestuurskantoor. Pero esey no a duna 
ningun resultado. 

ARUBA DEN SCURIDAD TOTAL 

Su dia siguiente e sindicatonan den gran 
mayoria a proclama un welga general camin- 
da a pone trabao abao, a subi caya y unda e 
sindicato di WEB tambe a notifica Gobiemo 
cu lo bay kita coriente y consecuentemente 
esey a trece problema pa suministro di awa. 
E welga general a isola nos isla, ya cu e comu- 
nicacion via telex a paralisa y e avionnan di 
ALM tampoco por a baha na Aruba. Henter 
nos comunidad a keda den scuridad total. 



Mas laat den anochi a baha un avion yena 
cu Riot Comando for di Corsou bao guia di 
Castillejo Cova cu a bin marcha den cayanan 
di Oranjestad. E tension a sigui crece y pa 
dianan largo Aruba tabata paralisa. Aruba 
a bay plat! 

Durante e protestanan dilanti Bestuurskan- 
toor balanan cayente a cay, a tira riba e jeep 
di Betico Croes y tambe varios persona a 
wordo herida y e mesun anochi ey Polis 
a destrui un auto Volkswagen cu dos ciu- 
dadano aden banda di Wilhelmina Stadion. 
Den tur e acontecimentonan aki e mayoman 
di Betico Croes a ser humilia, su primo y 
diferente otro persona a ser herida y dife- 
rente lider di bario a ser persigui. 

HULANDA A HABRI PORTA 

Sinembargo e gran mayoria di pueblo no a 
sucumbi pa tur e intimidacionnan aki y den 
forma decidido a sigui lucha pa dianan largo. 
Locual cu a sigui despues di tur e accionnan 
aki ta cu sindicatonan hunto cu politiconan 
a dicidi cu a base di articulo 26 di Eilanden- 
regeling lo bay manda un delegacion Hulan- 
da. Finalmente Gobiemo di Hulanda a habri 
porta y a dicidi pa acepta un delegacion 
Arubano pa delibera tocante e futuro estatal 
di Aruba. Esaki ta en breve locual a sosode 
durante Augustus Scur na 1977 y cu ta bay 
den historia como un periodo determinante 
den e lucha di e pueblo pa su libertad. 

Ta danki n’e accionnan aki awe Amba ta 
gosa di su Status Aparte, esta un pais au- 
tonomo den Reino Hulandes. 

Ta pesey, laga e dianan ald ta dianan di 
reflexion pa un y tur den e pais aki realisa 
cu nos libertad, nos Status Aparte no a cay 
for di cielo, pero cu esaki a ser logra a base 
di sanger, sodor y lagrima. 

NA International School of Aruba 
a inicia e programa di GED, cu 
mas o menos 135 studiante, di 
cual nan edad ta cuminsa desde 
17 aña bay ‘riba. Entre nan tin es- 
nan cu ta serca di e edad ey, pero 
tambe tin adultonan cu a pasa 30 
aña di edad y ta trahado pa vari- 
os aña of a laga scol hopi aña pasa. 

Logrando nan GED, e studian- 
tenan por haci uzo di esaki cu por 
habri otro oportunidad, sea na tra- 
bou mes yudando nan crece den un 
compania of p’esnan cu ainda no a 
logra finalisa cu un diploma. 
P’esnan cu no a logra na scol pa 
cualkier motibo, nan lder haal esald 
pa sigui studia den exterior of na 
Universidad di Aruba. 

Esaki ta brinda nan e oportunidad 
pa haci esey y sigui riba e rumbo 
cu nan ta desea. Tin personanan 
conoci cu a Ricibi Nan GED di- 
ploma y a sigui pa un carera exitoso 
manera Dave Thomas (Fundador di 
Wendy’s), Richard Carmona (ex- 
Surgeon General di Merca) Ruth 
Ann Minner (ex-Gobernador di e 


estado di Delaware), John Hunts- 
man (ex- Gobernaodor di estado di 
Utah), Peter Jennings (periodista), 
Mary Lou Retton, David Bowie, 
Michael J. Fox, pa menciona algun. 

Pa Ministerio di Enseñansa ta- 
bata importante pa sigura cu no 
tin mucho drempel p’esnan cu kier 
a haci esald. 

Minister di Enseñansa Michelle 
Hooyboer-Winldaar, a duna di 
conoce, cu nan a subsidia e pro- 
grama di GED y e unico cos cu e 
studiantenan mester cubri t’e parti 
di examennan cu nan lo haci na 
final. E costo ald lo ta un tild mas 
di 100 dolar. 

E programa di GED ta na Ingles y 
esald ta un otro aspecto cu Ministe- 
rio di Enseñansa a ricibi hopi peti- 
cion p’esnan cu ta sinti cu Hulandes 
no ta un opcion, pa motibo cu nan 
a lucha hopi cu e idioma Hulandes. 
Minister Hooyboer-Winklaar a 
ricibi hopi peticion asina ald y a 
percura pe drempel aki no t’ey 
mas p’esnan cu no por haci’e na 
Hulandes. 


Ministerdi Enseñansa, Michelle Hooyboer-Winklaar: 

Studiantenan entusiasma 
pa logra nan GED diploma 




Minister Hooyboer-Winldaar ta 
contento y a mira un energia hopi 
positivo n’esnan cu a cuminsa cu 
e programa di GED. Ta mustra cu 
hopi hende tabata pensa riba esaki, 
pasobra na momento cu a anuncia 
cu lo bin cu e programa di GED 
hopi a yama y registra. 

“Nos ta contento pa mira asina hopi 
entusiasmo rond di esald y tin mas 
cu 270 aplicacion p’e programa n’e 
momento ald, Minister Hooyboer- 
Winldaar a duna di conoce. 

Awor tur cos ta den man do e stu- 
diante hunto cu e scol pa por guia 
nan den e proceso aki. 

E titulo di e diploma ta na nivel 
di un scol secundario, Minister 
Hooyboer-Winklaar a splica. Ta 
considera un “Highschool” na nivel 


di HAVO, pasobra cu un “High- 
school” studiantenan por drenta 
diferente College, universidad y 
hasta na Hulanda ta reconoce esald 
na HBO. 

Minister di Husticia, mr. drs. Arthur Dowers 

Cuerpo Policial a ridbi 
vestnan nobo pa sigui 
ehecuta nan trabou 

Cuerpo Policial a ricibi algun vest nobo p’asina nan 
por sigui eherce nan trabou diario. Minister di Husti- 
cia, mr. drs. Arthur Dowers a entrega Cuerpo Policial 
den nomber di e website 24ora.com. “Masha danki 
p’e ocasion aki, cu nos a ricibi di e team di 24ora 
vest nan pa nos Cuerpo Policial. Mi ta sumamente 
contento cu esaki cu e ta sostene di e trabou haci” 
e mandatario a expresa. 

Tur hende por mira e trabou cu ta lceda haci dor di 
husticia y e importancia di e trabou ta keda reconoci 
dor di otronan den comunidad. 

Den e caso ald 24ora ta un di esnan cu hopi biaha 
ta riba caya y ta presente na momento cu Polis ta 
bay den accion. 

Pa gratitud y cu Cuerpo Policial por sigui haci nan 
trabou bon, nan a regala KPA algun vest. Esakinan 
ta vestnan cu Recherche por haci uzo di dje, princi- 
palmente na momento cu nan ta bay cierto accion 
den oranan di anochi. 

Hopi biaha ta mira nan ta cana cierto caminda, cerca 
di caretera of cu nan ta bay un accion caminda cu 
ta scur y cu esaki por mira e momento cu tin luz cu 
ta autoridad. 

“Mi ta kere cu esaki ta hopi importante. Logica- 
mente asina aki nos ta cumpra hopi material pa 
Cuerpo Policial, pero tur cos cu ta bin di comunidad, 
e ta duna un aprecio adicional n’e bon trabou cu nan 
ta haciendo den e ultimo añanan” Minister Dowers 
a expresa orguyosamente. 

Por mira cu den comunidad di Aruba cu e aprecio 
a crece grandemente pe team special, Cuerpo di 
Recherche Special. 

E team ta traha y nan ta keda reconoci tambe pe bon 
trabounan cu ta keda haci. Hunto cu e otro teamnan 
di Recherche tambe ta duna resultado sumamente 
grandi. Nan ta duna resultadonan sumamente tre- 
mendo ora cu nan bay atende cu esnan cu ta comete 
crimen riba nos pais Aruba. 

Tambe por mira cu e personanan cu comete un 
crimen ta keda deteni den un par di ora despues. 
Hasta nan ta keda deteni prome cu nan bay comete 
e crimen. 

Minister Dowers ta kere cu e desaroyo cu Cuerpo 
Policial ta haciendo, e aprecio pa nan ta aumentan- 
do. 

“Mi ta sigur cu esey t’e razon cu 24ora a duna nos e 
reconocimento aki”, el a expresa. Minister di Husti- 
cia ta spera cu lo haci un bon uzo cu e vest y cu esaki 
lo yuda pa cumpli cu e tareanan haci diariamente. 





Cu hopi tristesa nos ta anuncia fayecimento di 






Ruman muhe di nos colega Glenda Thomasia 
Nos ta expresa palabranan di mas profundo condolencia y 
hopi forsa na su famia y amigonan den e tempo dificil aki. 


Cu Agnes sosega na paz. 



Ministerio di Turismo, Transporte, Energia y Medio Ambiente 
Mike E. de Meza 

